GBE BUBU Albanian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hungarian Igbo Indonesian Italian Japanese Korean Latvian Lithuanian Myanmar Norwegian Polish Portuguese Romanian Russian Sepedi Setswana Slovak Slovenian Spanish Swahili Swedish Thai Turkish Ukrainian\nKAKAÐEDZI nenɔ asiwò be alesi ɖewohĩ nèle sesem le ɖokuiwò me la le eteƒe. Togbɔ be wò dɔlélea alo nusi gblẽ le ŋuwò anye nusi adze le ŋutiwò hã la, wò susu tsia tre ɖe tɔtrɔ siwo dɔlélea zi ɖe dziwò ya ŋu. Adze abe ɖe nèle kame tem kple wò dɔlélea ene, esi nye amesi nènye tsã kple nusi nàva zu dome hoʋiʋli aɖe. Eye fifi laa la, adze abe ɖe dɔlélea kpe dziwò ene. Ke hã àte ŋu ava ɖu edzi. Le mɔ ka nu?\nÐk. Kitty Stein gblɔ be: “Ne dɔléle na nane bu na ame la, evena ŋutɔ abe ku ene.” Eyata ne wò nu xɔasi aɖe abe wò lãmesẽ ene bu na wò la, esɔ be nàfa konyi ahafa avi, abe alesi nàwɔe ne wò lɔlɔ̃tɔ aɖe ku ene. Le nyateƒe me la, nusi nàbu la sɔ gbɔ wu wò lãmesẽ ko. Abe alesi nyɔnu aɖe gblɔe ene la, “Eva hiã be maɖe asi le dɔ ŋu. . . . Eva hiã be maɖe asi le ɖokuisinɔnɔ si nɔ asinye tsã la ŋu.” Togbɔ be ele alea hã la, nusiwo bu na wò la ŋuti nukpɔsusu nyui nenɔ asiwò. Ðk. Stein, amesi ŋutɔ nɔ ʋukamedɔ geɖe lém la gblɔ kpee be: “Ele be nàfa konyi ɖe nusiwo nèbu la ta, gake ehiã be nànya nusiwo gakpɔtɔ le asiwò.” Le nyateƒe me la, ne ènya dze agbagba to vevesese gbãtɔawo me la, àkpɔe be nu vevi aɖewo le asiwò siwo ŋu naneke megblẽ le o. Nu ɖekae nye be, ŋutete le ŋuwò be nàwɔ asitɔtrɔ.\nTɔdziʋukula mate ŋu akpɔ ŋusẽ ɖe ahom dzi o, gake ate ŋu anɔ te ɖe enu to asitɔtrɔ le eƒe tɔdziʋua ƒe abalawo ŋu alesi sɔ. Nenema ke ɖewohĩ màte ŋu akpɔ ŋusẽ ɖe dɔléle si dze dziwò la dzi o, gake àte ŋu anɔ te ɖe enu to asitɔtrɔ le wò “abalawo,” si nye wò ŋutilãme, susume, kple seselelãme me ŋutetewo ŋu alesi sɔ. Nukae kpe ɖe ame bubu siwo le dɔ lém eteƒe didi ŋu be wowɔ ema?\nSrɔ̃ Nu Tso Wò Dɔlélea Ŋu\nLe tenɔnɔ ɖe dzikatsoƒoe si dɔlélea nyanya he vɛ gbã nu megbe la, ame geɖe va sena le wo ɖokui me be nyateƒe vedzinamea nyanya nyo wu tenɔnɔ ɖe vɔvɔ̃ manyatalenu aɖe nu gbadzaa ko. Togbɔ be vɔvɔ̃ aɖo wò hã la, nusi le dzɔdzɔm ɖe dziwò la nyanya ate ŋu akpe ɖe ŋuwò be nàbu nusi nàte ŋu awɔ ŋu—eye zi geɖe la, ema ɖeɖe kpɔa ŋusẽ nyui ɖe ame dzi. Ðk. David Spiegel si le Stanford Yunivɛsiti gblɔ be: “Kpɔ alesi gbegbe nèɖea dzi ɖii wu le nusiwo le fu ɖem na wò ŋu ne èdi mɔ aɖe si dzi nàto akpɔ egbɔe ɖa. Hafi nàyi nane ŋutɔ kura gɔ̃ hã wɔ ge la, ɖe dzimaɖitsitsi si le mewò la dzi kpɔtɔ to nusi nàwɔ la ŋu bubu me.”\nÀse le ɖokuiwò me be ehiã be yeasrɔ̃ nu geɖe tso yeƒe nɔnɔmea ŋu. Abe alesi Biblia me lododo aɖe gblɔe ene la, “ŋutsu nugɔmesela ɖea ŋusẽ fiana.” (Lododowo 24:5) Ŋutsu aɖe si tsi aba dzi ɖo aɖaŋu be: “Xɔ agbalẽwo tso agbalẽdzraɖoƒe. Srɔ̃ nu geɖe tso wò dɔlélea ŋu alesi nàte ŋui.” Esi nèle nu srɔ̃m tso dɔdamɔnu siwo li kple alesi woanɔ te ɖe enui ŋu la, àva kpɔe be menye ɖe wò nɔnɔmea gblẽ nenema gbegbe abe alesi nèvɔ̃e ene hafi o. Àte ŋu ake ɖe susu aɖewo siwo ta wòle be mɔkpɔkpɔ nanɔ asiwò gɔ̃ hã ŋu.\nGake menye wò nugɔmesese ŋutete tsɔtsɔ ase wò dɔlélea gɔmee nye wò taɖodzinu mamlɛtɔ o. Ðk. Spiegel ɖe nu me be: “Nyatakaka siawo xɔxɔ nye wɔna vevi aɖe si dzi woato anya nu tso dɔlélea ŋu, ase egɔme, ahanya alesi wowɔ nui ɖe eŋu, ƒe akpa aɖe.” Lɔlɔ̃ ɖe edzi be wò agbenɔnɔ trɔ gake be mewu enu o la nye wɔna aɖe si bia ŋuɖɔɖo eye wòxɔa ɣeyiɣi geɖe. Gake afɔɖeɖe siawo—tso wò nugɔmesese ŋutete tsɔtsɔ ase wò dɔlélea gɔmee dzi va ɖo lɔlɔ̃ ɖe edzi le seselelãme gome—nye esi nàte ŋu awɔ. Le mɔ ka nu?\nBeléle si Da Sɔ Didi\nÐewohĩ ahiã be nàwɔ asitɔtrɔ le wò nukpɔsusu ku ɖe nusi wòfia be nàlɔ̃ ɖe wò dɔlélea dzi ŋu. Ne èbu eŋu kpɔ la, lɔlɔ̃ ɖe edzi be yele dɔ lém mefia be èdo kpo nu o, abe alesi manye kpododonu le tɔdziʋukula aɖe gome be wòalɔ̃ ɖe edzi be yele ahom me tom o ene. Ðe eteƒe la, lɔlɔ̃ ɖe edzi be ahom le tutum ʋãnɛ be wòawɔ nane. Nenema ke lɔlɔ̃ ɖe wò dɔlélea dzi menye kpododonu o, ke boŋ abe alesi nyɔnu dɔmavɔleameŋuléla aɖe gblɔe ene la, efia “ŋgɔyiyiwɔwɔ le mɔ bubu aɖe nu.”\nNe wò ŋutilãme ŋutetewo nu tsi gɔ̃ hã la, anyo be nàɖo ŋku edzi na ɖokuiwò be melɔ wò susu, seselelãme, kple gbɔgbɔ me nɔnɔmewo ɖe eme o. Le kpɔɖeŋu me, ɖe nunya kple ɖoɖowɔwɔ kpakple tamesusu ƒe ŋutete siwo le asiwò la gakpɔtɔ lia? Ðewohĩ ègakpɔtɔ doa vivi ɖe amewo ŋu, tsɔa ɖe le eme na amewo, eye nète ŋu ɖoa to nyuie, henye xɔlɔ̃ vavã. Eye vevietɔ wu la, ègakpɔtɔ xɔ Mawu dzi se.\nGakpe ɖe eŋu la, ɖo ŋku edzi be togbɔ be màte ŋu atrɔ wò nɔnɔmeawo katã o hã la, àte ŋu atrɔ asi le alesi nàwɔ nu ɖe wo ŋui ŋu. Irene Pollin si le United States Dukɔa ƒe Kansa Ŋuti Nusrɔ̃ƒe gblɔ be: “Alesi nèwɔa nui ɖe wò dɔlélea ŋu kpɔ ŋkuwò me. Ŋusẽ sia le asiwò, eɖanye aleke ke wò dɔlélea le o.” Helen, si nye nyɔnu aɖe si xɔ ƒe 70 eye ʋukamedɔ sesẽwo le fu ɖem na ɖo kpe edzi be: “Menye alesi wò dɔlélea lee le vevie o ke boŋ alesi nèwɔa nui ɖe wò dɔlélea ŋue aɖee afia ne àgate ŋu aɖo ɖokuiwò me ake.” Ŋutsu aɖe si nye wɔametɔ ƒe gbogbo aɖewo la gblɔ be: “Susu nyui ƒe amesinɔnɔ enye nusi léa ame ɖe te.” Nyateƒee wònye be Lododowo 18:14 gblɔ be: “Ŋutsu ƒe dzidodo tsɔa eƒe fukpekpewo, ke ne wɔna vɔ le dzidodo ŋu la, ameka atsɔ eya?”\nAme Ðokui Me Ðoɖo\nEsi wò susu le akɔ dzem anyi la, biabiawo abe ‘Nukatae nusia dzɔ ɖe dzinye ɖo?’ atrɔ zu ‘Esi nusia dzɔ ɖe dzinye ta la, nuka wɔgee mala tso eŋu?’ Va ɖo afisia la, àdi be yeagawɔ afɔɖeɖe bubuwo akpee be nɔnɔme si me yele fifia naganyo ɖe edzi wu. Mina míade ŋugble le wo dometɔ ʋɛ aɖewo ŋu kpɔ.\nDa wò nɔnɔmea kpɔ, de ŋugble le nusi ŋu wòhiã be nàtrɔ asi le ŋu, eye emegbe dze agbagba be yeatrɔ asi le nusiwo ŋu woate ŋu atrɔ asi le la ŋu. Ðk. Spiegel gblɔ be: “Wò dɔlélea nye ɣeyiɣi si wòle be nàgbugbɔ ŋugble ade le agbe ŋu—enye nusi nyɔa ame, ke menye esi wua ame o.” Bia ɖokuiwò se be, ‘Nukae nɔ vevie nam do ŋgɔ na nye dɔdzedzea? Aleke esia trɔe?’ Bia nya siawo tɔgbe, menye be yeakpɔ nusiwo yemagate ŋu awɔ o, ke boŋ be yeakpɔ nusi wɔwɔ ate ŋu anɔ bɔbɔe ɖewohĩ ne yewɔ nuwo le mɔ bubu nu. Le kpɔɖeŋu me, bu Helen si míeyɔ do ŋgɔ ŋu kpɔ.\nƑe 25 enye sia si ʋukamedɔwo gbɔdzɔ eƒe lãmekawo. Gbã la, etɔna ɖe kpo ŋu. Emegbe esi eƒe ɖusibɔ tu la, edze eƒe miabɔ zazã. Eyome eƒe miabɔ hã gbe dɔ. Eye ƒe enyi enye esia la, megate ŋu zɔna o. Fifia ele be ame bubuwo nale tsi, ado nuɖuɖu, kple awu nɛ. Esia na wòlé blanui, gake togbɔ be ele alea hã la, egblɔ be: “Nye mɔfiamenya ya gakpɔtɔ li be, ‘Bu nusi nàte ŋu awɔ ŋu ke menye nusiwo nète ŋu wɔna tsã la ŋu o.’” Eye to srɔ̃aŋutsu kple dɔnɔdzikpɔla siwo va srãnɛ kpɔ ƒe kpekpeɖeŋu kpakple eya ŋutɔ ƒe nuŋububu nyui aɖewo me la, edzea agbagba yia nusiwo dzɔa dzi nɛ la dometɔ aɖewo wɔwɔ dzi. Le kpɔɖeŋu me, ŋutifafa xexe yeye aɖe si ƒe ŋugbe Biblia do la ŋu nya gbɔgblɔ na ame bubuwo nye eƒe agbenɔnɔ ƒe akpa vevi aɖe tso esime wòxɔ ƒe 11, eye egbea egakpɔtɔ wɔa esia kwasiɖa sia kwasiɖa. (Mateo 28:19, 20) Helen gblɔ alesi wòwɔnɛ be:\n“Mebiana dɔnɔdzikpɔla si va srãm kpɔ la be wòalé nyadzɔdzɔgbalẽa ɖe asi nam. Mía kplii míexlẽa kugbeƒãɖeɖewo eye míetia wo dometɔ aɖewo. Ekema megblɔa nya siwo madi be maŋlɔ ɖe lɛta me aɖo ɖe amesiwo ame ku na la, eye dɔnɔdzikpɔla la ƒoa lɛta la le mɔ̃ dzi. Metsɔa agbalẽ gbadza si nye Ne Wò Lɔlɔ̃tɔ aɖe Ku, * si ɖe tsitretsitsimɔkpɔkpɔ fakɔname si le Biblia me la dea lɛtaa me ɖona ɖa. Mewɔa esia Kwasiɖagbe ŋdɔ ɖesiaɖe. Enana dzi dzɔam be megakpɔtɔ le gome kpɔm le Mawu ƒe Fiaɖuƒea ŋutinya gbɔgblɔ na ame bubuwo me.”\nÐo taɖodzinu siwo sɔ eye nàte ŋu aɖo wo gbɔ. Susu ɖeka si tae Helen dzea agbagba be yeatrɔ nusiwo yeate ŋu atrɔ enye be ekpena ɖe eŋu be wòaɖo taɖodzinuwo ahaɖo wo gbɔ. Esia le vevie na wò hã. Nukatae? Elabena taɖodzinuwo ɖoɖo ana wò susu nanɔ etsɔme ŋu, eye taɖodzinuwo gbɔ ɖoɖo nana nèsena le ɖokuiwò me be yekpɔ dzidzedze. Ate ŋu ana kakaɖedzi aɖewo nagbugbɔ aɖo asiwò. Gake kpɔ egbɔ be taɖodzinu siwo nàɖo la nye esi anya wɔ. Le kpɔɖeŋu me, àɖoe be: ‘Maxlẽ Biblia ƒe ta ɖeka egbea.’ Gakpe ɖe eŋu hã, ɖo taɖodzinu siwo sɔ na ɖokuiwò. Esi wò ŋutilã kple seselelãme ƒe wɔwɔme to vovo tso dɔmavɔleameŋuléla bubuwo tɔ gbɔ ta la, ɖewohĩ màte ŋu aɖo taɖodzinu siwo gbɔ woate ŋu aɖo la gbɔ o.—Galatiatɔwo 6:4.\nLex, amesi le Netherlands gblɔ be: “Aleke ke taɖodzinu aɖe adze nu sue o, egbɔ ɖoɖo ʋãa wò be nàwɔ geɖe wu.” Ƒe 20 kple edzivɔe nye si va yi, esime wòxɔ ƒe 23 la, afɔku aɖe dzɔ ɖe edzi si wɔe be wòtu. Le dɔyɔƒe gbogbo siwo wòde le esia megbe me la, woxlɔ̃ nui be wòaɖo taɖodzinuwo, abe papahu tsɔtsɔ atutu moe ene, na eɖokui. Esia wɔwɔ sesẽ ŋutɔ, gake ekpɔ dzidzedze. Esi wòkpɔe be yete ŋu ɖo taɖodzinu ma gbɔ la, egaɖo bubu—si nye aɖuklɔtikegoe ʋuʋu kple etutu. Egakpɔ dzidzedze ake. Lex gblɔ be, “Togbɔ be menɔ bɔbɔe o hã la, mekpɔe dze sii be mate ŋu awɔ geɖe wu alesi mesusui.”\nLe nyateƒe me la, Lex ɖo taɖodzinu siwo de ŋgɔ wu gbɔ, to srɔ̃a, Tineke, ƒe kpekpeɖeŋu me. Le kpɔɖeŋu me, Tineke, kpena ɖe eŋu woyia tso aƒeme yi aƒeme ɖagblɔa Biblia me sidzedze si su wo si la na ame bubuwo. Esrãa ŋutsu wɔametɔ aɖe si ŋu nu gblẽ le vevie si wòsrɔ̃a Biblia kplii la kpɔna kwasiɖa ɖesiaɖe be wòade dzi ƒo nɛ. Lex gblɔ be, “kpekpe ɖe ame bubuwo ŋu naa dzidzeme geɖem.” Abe alesi Biblia ɖo kpe edzi ene la, “dzidzɔ geɖe le nana me wu xɔxɔ.”—Dɔwɔwɔwo 20:35, NW.\nÐe wò hã àte ŋu aɖo taɖodzinuwo atsɔ akpe ɖe ame bubuwo ŋua? Wò dɔlélea ate ŋu akpe ɖe ŋuwò be nàte ŋu anye akɔfala bibi aɖe elabena wò kuxiwo wɔe be nète ŋu sea ame bubuwo ƒe vevesesewo gɔme nyuie wu.\nTe ɖe ame bubuwo ŋu. Dɔdadaŋutinusɔsrɔ̃wo ɖee fia be tete ɖe ame bubuwo ŋu tua lãmesẽ ɖo. Gake ɖokuiɖeɖeɖeaga hã gblẽa nu le lãmesẽ ŋu. Numekula aɖe gblɔ be: ‘Ƒomedodo si le akogotsitsi le hadome kple ku dome sɔ pɛpɛpɛ kple ƒomedodo si le atamanono kple ku dome.’ Egblɔ kpee be: “Wò hadomeƒomedodowo tutuɖo atu wò lãmesẽ ɖo abe alesi asiɖeɖe le atamanono ŋu tua lãmesẽ ɖoe ene.” Eyata mewɔ nuku o be eƒo nya ta be alesi míedoa hae “le vevie hena agbetsitsi”!—Lododowo 18:1.\nGake abe alesi míede dzesii le nyati si do ŋgɔ me ene la, kuxia anye be xɔ̃wò aɖewo megava srãa wò kpɔna o. Be wòanyo na wò la, ehiã be nàwɔ nane tso akogotsitsi si le kekem ɖe enu la ŋu. Gake aleke nàwɔe? Àte ŋu adze egɔme kple xɔ̃wòwo kpekpe be woava srã wò kpɔ.\nNa amesiwo va srãa wò kpɔ la nakpɔ dzidzɔ. * Àte ŋu awɔ esia to wò dɔlélea ŋu dzeɖoɖo dzi ɖeɖe kpɔtɔ dzi ale be eŋunya sese magava ti amesiwo va srãa wò kpɔ la o. Nyɔnu dɔmavɔleameŋuléla aɖe kpɔ kuxi sia gbɔ to eya kple srɔ̃a ƒe dzeɖoɖowo ku ɖe eƒe dɔlélea ŋu dzi ɖeɖe kpɔtɔ me. Egblɔ be: “Ðeko wòle be míaɖe esia dzi akpɔtɔ.” Le nyateƒe me la, mele be wò dɔlélea naxe mɔ na nu bubu siwo ŋuti miate ŋu aɖo dze tsoe o. Esi amedzro aɖe ɖo dze kple exɔlɔ̃ aɖe si tsi aba dzi ku ɖe aɖaŋudɔwo, ŋutinyawo, kple susu siwo ta wòxɔ Yehowa Mawu dzi se ŋu vɔ la, egblɔ be: “Meɖe mɔ be eƒe dɔlélea kpɔ ŋusẽ ɖe eƒe amenyenye dzi o. Dzeɖoɖo kplii dzɔ dzi nam.”\nNukokoe dodo na ame ne ehiã hã awɔe be wòadzro xɔ̃wòwo be woato gbɔwò. Tsɔ kpe ɖe eŋu la, nukoko ɖea vi na wò ŋutɔ hã. Ŋutsu lãmetututɔ aɖe gblɔ be: “Nukoko kpena ɖe ŋuwò be nànɔ te le nɔnɔme geɖe me kple ɖe nɔnɔme geɖe nu.” Nyateƒee wònye be nukoko ate ŋu anye atike nyui. Lododowo 17:22 gblɔ be: “Dzi kpɔdzidzɔ nana lãme hayana.” Aɖabaƒoƒo ʋɛ aɖe ƒe nukoko gɔ̃ hã ade dziwò. Gawu la, agbalẽŋlɔla Susan Milstrey Wells, amesi ŋutɔ hã nye dɔmavɔleameŋuléla gblɔ be, “to vovo na dɔdamɔnu bubu siwo míetena kpɔna la, afɔku kple aɖi aɖeke mele nukoko me o, ke boŋ edoa dzidzɔ na ame. Nusi ko nàbu enye dzidzɔmakpɔmakpɔ.”\nDi mɔ siwo dzi nàto aɖe nuteɖeamedziwo dzi akpɔtɔ. Nusɔsrɔ̃wo ɖo kpe edzi be nuteɖeamedzi ate ŋu ana dɔléle aɖe nu nasẽ ɖe edzi, esime nuteɖeamedzi dzi ɖeɖe kpɔtɔ ya wɔnɛ be enu nya nɔna wu. Le esia ta, ɖe dzi ɖi ɣeaɖewoɣi. (Nyagblɔla 3:1, 4) Wò dɔlélea meganye nusi le vevie na wò wu le agbe me o. Ne ètsi aƒeme la, àte ŋu adze agbagba be yeaɖe yeƒe seselelãmea ƒe nuteɖeamedzi dzi akpɔtɔ to ha siwo le blewuu sese, agbalẽ xexlẽ, tsilele, lɛta alo hakpanyawo ŋɔŋlɔ, nutata, haƒonu aɖe ƒoƒo, dzeɖoɖo kple xɔlɔ̃ si dzi nèka ɖo, alo nusia tɔgbe wɔwɔ dzi. Esia wɔwɔ makpɔ wò kuxia gbɔ keŋkeŋ o, gake ate ŋu ana nàɖe dzi ɖi vie.\nNe ète ŋu zɔna la, ɖi tsa vie, yi ɖaƒle asi, wɔ dɔ le abɔ me, ɖi tsa kple ʋu, alo ne anya wɔ la, yi mɔkeke. Enye nyateƒe be mɔzɔzɔ asesẽ le wò dɔlélea ta, gake ne èwɔ dzadzraɖo kple asitɔtrɔ aɖewo do ŋgɔ la, àte ŋu aɖu kplamatsedonuwo dzi. Le kpɔɖeŋu me, Lex kple Tineke, siwo ŋu nya míegblɔ do ŋgɔ, dze agbagba zɔ mɔ yi duta. Lex gblɔ be: “Menɔ bɔbɔe le gɔmedzedzea me o, gake mɔkekea yiyi dzɔ dzi nam!” Le nyateƒe me la, wò dɔlélea anye wò agbenɔnɔ ƒe akpa aɖe, gake mele be wòakpɔ ŋusẽ ɖe wò agbenɔnɔ dzi keŋkeŋ o.\nXɔse nedo ŋusẽ wò. Kristotɔ vavã siwo te ŋu nɔ te ɖe nuwɔame sesẽwo nu dzidzedzetɔe gblɔ be xɔse si le yewo si ɖe Yehowa Mawu me kpakple hadede kple Kristotɔwo ƒe hamea enye afisi yewokpɔa akɔfafa kple ŋusẽ tsonɛ ɣesiaɣi. * Woƒe nya siwo wogblɔ ku ɖe asixɔxɔ si le gbedodoɖa, Biblia sɔsrɔ̃, ŋugbledede le etsɔme ŋu, kple Kristotɔwo ƒe kpekpewo dede le Fiaɖuƒe Akpataa me ŋu enye si.\n● “Enuenu la, meléa blanui. Ne esia dzɔ la, medoa gbe ɖa na Yehowa, eye wògbugbɔ gadoa ŋusẽ nye tameɖoɖoa be mayi nusi màte ŋui la wɔwɔ dzi.”—Psalmo 55:23; Luka 11:13.\n● “Biblia xexlẽ kple ŋugbledede le nusi mexlẽ ŋu kpena ɖe ŋunye ŋutɔ be nye susume dzea akɔ anyi.”—Psalmo 63:7; 77:12, 13.\n● “Biblia sɔsrɔ̃ ɖoa ŋku edzi nam be agbe vavã la gakpɔtɔ le ŋgɔ eye be nyemanye wɔametɔ tegbee o.”—Yesaya 35:5, 6; Nyaɖeɖefia 21:3, 4.\n● “Etsɔme si ƒe ŋugbe wodo le Biblia me doa ŋusẽm be mawɔ nu ɖe alesi ŋkekea bia nu.”—Mateo 6:33, 34; Romatɔwo 12:12.\n● “Kpekpeawo me nɔnɔ le Fiaɖuƒe Akpataa me nana nye susu nɔa nu nyuiwo ŋu ke menye nye dɔlélea ŋu o.”—Psalmo 26:12; 27:4.\n● “Hadede kple hamea me tɔwo si me dzideƒoname le doa dzidzɔ na nye dzi.”—Dɔwɔwɔwo 28:15.\nBiblia na kakaɖedzi mí be: “Yehowa ƒe dɔme nyo, enye sitsoƒe le xaxagbe, eye wònya amesiwo ɖoa dzi ɖe eŋu.” (Naxum 1:7) Ƒomedodo kplikplikpli me nɔnɔ kple Yehowa Mawu kpakple hadede kple Kristo-hamea nye akɔfafa kple ŋusẽ tsoƒe.—Romatɔwo 1:11, 12; Korintotɔwo II, 1:3; 4:7.\nNa Ɣeyiɣi Ðokuiwò\nHadomekpekpeɖeŋudɔwɔla aɖe si kpena ɖe amewo ŋu be woanɔ te ɖe nusiwo dɔléle siwo nɔa ame ŋu didina la hena vɛ nu gblɔ be, wò dɔlélea alo wɔametɔnyenyea nu nɔnɔ dzidzedzetɔe nye nusi vana le “ɣeyiɣi aɖe megbe ke menye le ŋkeke ɖeka megbe o.” Eŋutinunyala bubu ɖo aɖaŋu be, na ɣeyiɣi ɖokuiwò, elabena “aɖaŋu yeye kura: si nye agbenɔnɔ ɖe dɔléle gã nu” srɔ̃mee nèle. Nyae be ne nɔnɔme nyui le asiwò gɔ̃ hã la, ŋkeke alo kwasiɖa aɖewo me manyo na wò o ne wò dɔlélea me tsonuwo na nègbɔdzɔ. Gake le ɣeyiɣi aɖe megbe la, aka ɖe eme. Aleae wònɔ le nyɔnu aɖe gome, amesi gblɔ be: “Dzi dzɔm ale gbegbe esi mekpɔ be ŋkeke blibo va yi si me nyemebu kansa ŋu gɔ̃ hã o. . . . Eteƒe medidi fũ o la, nyemebu kpɔ be mate ŋu awɔ esia o.”\nLe nyateƒe me la, ne ènya to wò vɔvɔ̃ gbãtɔwo me eye nèɖo taɖodzinu yeyewo ko la, alesi nàte ŋu anɔ te ɖe enui la awɔ nuku na wò—abe alesi nyati si kplɔe ɖo ɖee fia ene.\n^ mm. 17 Watchtower Bible and Tract Society of New York Inc. ye tae.\n^ mm. 24 Le nyateƒe me la, aɖaŋu si woɖo ku ɖe alesi woawɔ nui ɖe amedzrowo ŋu sɔ eye wògahiã vevie wu le alesi nèwɔa nui ɖe wò kpeɖeŋutɔ, viwòwo, alo amesi kpɔa gbɔwò gɔ̃ hã ŋu.\n^ mm. 28 Dzidzɔtɔe la, atikeŋutinusɔsrɔ̃ geɖewo ɖee fia be xɔse tua lãmesẽ kple dedienɔnɔ ɖo. Le Nufialagã Dale Matthews si le Georgetown Yunivɛsiti Atikeŋutinusrɔ̃ƒe ƒe nya nu la, “asixɔxɔ si le akpa si xɔse wɔna ŋu dze ƒã.”\nNusɔsrɔ̃ tso wò dɔlélea ŋu ate ŋu akpe ɖe ŋuwò be nanya nu tso eŋu\nHelen ŋlɔa lɛta dedziƒonamewo to ame bubuwo ƒe kpekpeɖeŋu me\n“Edzɔa dzi nam be makpɔ gome le Mawu ƒe Fiaɖuƒea ŋuti nya gbɔgblɔ me”\n“Mekpɔe dze sii be, togbɔ be metu hã la, mate ŋu awɔ geɖe wu alesi mesusui.”—Lex\nƉoe Ɖe Amewo Ɖoe Ɖe Amewo Tenɔnɔ Ðe Wò Dɔlélea Nu Dzidzedzetɔe—Le Mɔ Ka Nu?\ng01 2/8 axa 6-11


Nu Ka Tae Wòle Be Míaɖe Ŋudzedzekpɔkpɔ Afia? | Gbetakpɔxɔ Nusɔsrɔ̃\n“Minye akpedalawo.”—KOL. 3:15.\nHADZIDZI 46 Yehowa, Míeda Akpe Na Wò\n1. Aleke Samariatɔ aɖe si Yesu da dɔ na la ɖe ŋudzedzekpɔkpɔ fiae?\nŊUTSU ewo aɖewo le nɔnɔme sesẽ aɖe me. Anyidɔ le wo ŋu, eye mɔkpɔkpɔ aɖeke mele wo si be yewoƒe nɔnɔmea aka ɖe eme o. Gake gbe ɖeka la, wokpɔ Yesu, ame si nye Nufiala Gã la le adzɔge ɖaa. Wosee be Yesu da dɔ ɖe sia ɖe ƒomevi le amewo ŋu, eye woka ɖe edzi be ate ŋu ada dɔ na yewo hã. Eya ta, wokɔ gbe dzi gblɔ be: “Yesu, Nufiala, kpɔ nublanui na mí!” Eye Yesu da gbe le wo dometɔ ɖe sia ɖe ŋu. Ðikeke mele eme o be, wo katã wokpɔ ŋudzedze ɖe ale si Yesu nyo dɔme na wo heda dɔ na wo la ŋu. Ke hã, le wo dometɔ ɖeka aɖe gome la, menye ɖeko wòkpɔ ŋudzedze ɖe nu si Yesu wɔ nɛ la ŋu le dzi me ko evɔ o, ke eɖe eƒe ŋudzedzekpɔkpɔ * la gblɔ na Yesu hã. Ale si gbegbe ŋutsu sia, si nye Samariatɔ la, kpɔ ŋudzedze ɖe nu si Yesu wɔ nɛ ŋu la ʋãe wònɔ Mawu kafum “lélele.”—Luka 17:12-19.\n2-3. (a) Nu ka tae wòate ŋu adzɔ be míado kpo ŋudzedzekpɔkpɔ ɖeɖe fia? (b) Nu ka me míadzro le nyati sia me?\n2 Abe Samariatɔ la ene la, míawo hã míedina be míada akpe na ame siwo nyo dɔme na mí. Gake ɣeaɖewoɣi la, ate ŋu adzɔ be míaŋlɔ be be míada akpe ɖe dɔmenyo si wowɔ na mí la ta alo aɖe ale si míese le mía ɖokui me tso eŋu la afia.\n3 Le nyati sia me la, míadzro nu si tae wòle vevie be míaɖe míaƒe ŋudzedzekpɔkpɔ afia to nyagbɔgblɔ kple nuwɔna me la me. Míasrɔ̃ nu tso ame siwo ŋu Biblia ƒo nu tsoe, siwo menye akpedalawo o kple ame siwo nye akpedalawo la ŋu. Eyome, míadzro mɔ ŋutɔŋutɔ siwo dzi míate ŋu ato aɖe ŋudzedzekpɔkpɔ afia la me.\nNU KA TAE WÒLE BE MÍAÐE ŊUDZEDZEKPƆKPƆ AFIA?\n4-5. Nu ka tae wòle be míaɖe ŋudzedzekpɔkpɔ afia?\n4 Yehowa ɖo kpɔɖeŋu ɖi na mí le ŋudzedzekpɔkpɔ ɖeɖe fia gome. Mɔ aɖe si dzi wòtona wɔa esia ye nye be eɖoa eteƒe na ame siwo wɔa eƒe lɔlɔ̃nu. (2 Sam. 22:21; Ps. 13:6; Mat. 10:40, 41) Eye Ŋɔŋlɔawo de dzi ƒo na mí be ‘míazu Mawu srɔ̃lawo abe via lɔlɔ̃awo ene.’ (Ef. 5:1) Eya ta, susu vevi aɖe si tae wòle be míaɖe ŋudzedzekpɔkpɔ afia ye nye be míedi be míasrɔ̃ Yehowa ƒe kpɔɖeŋua.\n5 Gabu susu bubu aɖe si tae míedina be míaɖe míaƒe ŋudzedzekpɔkpɔ afia amewo la ŋu kpɔ. Wogblɔna be hamenuɖuɖue vivina; ne nu vi aɖe le mía si eye míemae kple ame bubuwo la, mía kpli wo siaa míekpɔa dzidzɔ. Nenema kee, ne míese le mía ɖokui me be amewo kpɔ ŋudzedze ɖe nu si míewɔ na wo ŋu la, enana míekpɔa dzidzɔ. Eye ne míeɖe míaƒe ŋudzedzekpɔkpɔ fia ame bubuwo ɖe nu si wowɔ na mí ŋu la, woawo hã wokpɔa dzidzɔ. Ne míeda akpe na ame aɖe si nyo dɔme na mí la, ekpɔnɛ dzea sii be agbagba si yedze hekpe ɖe mía ŋu alo na nane si hiã mí la mí la ɖe vi. Esia wɔnɛ be mía kple amea dome va nɔa kplikplikpli wu tsã.\n6. Mɔ kawo nue ŋudzedzekpɔkpɔ ɖeɖe fia to nyagbɔgblɔ me sɔ kple sikatɔtɔŋuti le?\n6 Ne míeɖe míaƒe ŋudzedzekpɔkpɔ fia to nyagbɔgblɔ me la, asixɔxɔ gã aɖe le eŋu. Biblia gblɔ be: “Nya si wogblɔ ɖe egblɔɣi la le abe sikatɔtɔŋuti le klosalogba me ene.” (Lod. 25:11) Bu ale si gbegbe atɔtɔŋuti si wotsɔ sika wɔe, si woda ɖe klosalogba me, la anya kpɔe ŋu kpɔ! Eye bu asixɔxɔ si gbegbe anɔ eŋu la ŋu kpɔ! Ne ame aɖe tsɔ nu sia tɔgbi na wò la, aleke nàse le ɖokuiwò me? Ɛ̃, nenema tututue wò akpedanyawo xɔa asi le amewo ŋkume. Azɔ hã, bu nyateƒenya sia ŋu kpɔ: Atɔtɔŋuti si wotsɔ sika wɔe la ate ŋu anɔ anyi ɣeyiɣi didi aɖe ŋutɔ. Nenema kee ne èda akpe na ame aɖe ɖe nu si wòwɔ na wò ta la, ate ŋu ayi edzi anɔ ŋku ɖom wò akpedanyawo dzi eye ade asixɔxɔ eŋu le eƒe agbemeŋkekewo katã me.\nAME SIWO ÐE ŊUDZEDZEKPƆKPƆ FIA\n7. Abe ale si Psalmo 27:4 ɖee fia ene la, aleke David ɖe ŋudzedzekpɔkpɔ fiae, eye aleke ame bubu siwo hã ŋlɔ psalmowo la ɖe woƒe ŋudzedzekpɔkpɔ fiae?\n7 Mawu subɔla siwo nɔ anyi le blema la dometɔ geɖe da akpe ɖe nu si wòwɔ na wo la ta. Wo dometɔ ɖekae nye David. (Xlẽ Psalmo 27:4.) Ekpɔ ŋudzedze ɖe subɔsubɔ vavãtɔ la ŋu ale gbegbe eye eɖe ale si wòse le eɖokui me la fia to nuwɔna me. Eƒo kesinɔnu gbogbo aɖe nu ƒu tsɔ kpe asi ɖe gbedoxɔa tutu ŋu. Asaf ƒe dzidzimeviwo hã ɖe woƒe ŋudzedzekpɔkpɔ fia to psalmowo kple kafukafuhawo kpakpa me. Le woƒe ha aɖe me la, woda akpe na Mawu eye woɖe ale si gbegbe Yehowa ƒe “nukudɔwɔwɔwo” wɔ dɔ ɖe wo dzii la gblɔ. (Ps. 75:1) Eme kɔ ƒãa be, David kple Asaf ƒe dzidzimeviwo di be yewoaɖe ale si gbegbe yewokpɔ ŋudzedze ɖe yayra siwo katã yewoxɔ tso Yehowa gbɔ la ŋui la afia. Ðe àte ŋu ade ŋugble le mɔ siwo dzi nàte ŋu ato asrɔ̃ hakpala mawo ƒe kpɔɖeŋu la ŋua?\nNu kae lɛta si Paulo ŋlɔ na Romatɔwo la fia mí tso ŋudzedzekpɔkpɔ ɖeɖe fia ŋu? (Kpɔ memama 8-9 lia) *\n8-9. Aleke apostolo Paulo ɖe ale si wòkpɔ ŋudzedze ɖe ehati Kristotɔwo ŋui la fiae, eye nu kae anya do tso eme godoo?\n8 Apostolo Paulo kpɔ ŋudzedze ɖe ehati Kristotɔwo ŋu eye eɖe esia fia le ale si wòƒo nu tso wo ŋui me. Edaa akpe na Mawu ɣesiaɣi ɖe wo ta le eƒe gbedodoɖawo me. Azɔ hã, ena wonya nu si tae wole vevie nɛ la le lɛta siwo wòŋlɔ la me. Paulo yɔ ehati Kristotɔ 27 sɔŋ ƒe ŋkɔ le Romatɔwo ƒe agbalẽa ƒe ta 16 lia ƒe kpukpui 15 gbãtɔawo me. Paulo ŋlɔ tẽe tso Priskila kple Akwila ŋu be ‘wotsɔ woawo ŋutɔwo ƒe agbe de afɔku me’ ɖe ye ta, eye egblɔ hã be Foibe “ʋli ame geɖewo ta,” eya Paulo ŋutɔ hã le ame mawo dome. Ekafu nɔviŋutsu kple nɔvinyɔnu dovevienu mawo siwo gbɔ melɔ̃a nu le o la vevie.—Rom. 16:1-15.\n9 Paulo nyae be ye nɔvi siwo le Roma la mede blibo o, gake le lɛta si wòŋlɔ na wo ƒe nuwuwu la, etiae be yeaƒo nu tso woƒe nɔnɔme nyuiwo ŋu. Bu ale si gbegbe wòanya de dzi ƒo na nɔviŋutsu kple nɔvinyɔnu mawoe esi woxlẽ Paulo ƒe lɛtaa na hamea eye wose nya si wògblɔ tso wo ŋu la ŋu kpɔ! Ðikeke mele eme o be, esia wɔe be xɔlɔ̃wɔwɔ si le woa kple Paulo dome la me gasẽ wu tsã. Ðe nèɖea ŋudzedzekpɔkpɔ fiana ɖe dzideƒonya siwo miaƒe hamea me tɔwo gblɔna na wò kple nu nyui siwo wowɔna na wò la ŋua?\n10. Nu kae míate ŋu asrɔ̃ tso ale si Yesu kpɔ ŋudzedze ɖe eyomedzelawo ŋui la me?\n10 Le gbedeasi siwo Yesu ɖo ɖe hame siwo nɔ Asia Sue me la, eɖe ŋudzedzekpɔkpɔ fia ɖe subɔsubɔdɔ si eyomedzelawo wɔ la ŋu. Le kpɔɖeŋu me, edze gbedeasi si wòɖo ɖe hame si nɔ Tiatira la gɔme be: “Menya wò dɔwɔwɔwo, wò lɔlɔ̃, wò xɔse, wò subɔsubɔdɔ kple wò dzidodo, eye wò dɔwɔwɔ fifitɔwo wu tsãtɔwo.” (Nyaɖ. 2:19) Menye ɖeko Yesu ƒo nu tso dɔ geɖe siwo wɔm wonɔ la ŋu ko evɔ o, ke ekafu wo ɖe nɔnɔme nyui siwo ʋã wo wowɔ dɔ nyuiwo la hã ta. Togbɔ be ehiã be Yesu naɖo aɖaŋu na Kristotɔ siwo nɔ Tiatira la dometɔ aɖewo hã la, edze eƒe nyaa gɔme kple kafukafunyawo eye wòwu enu kple dzideƒonyawo. (Nyaɖ. 2:25-28) Bu ŋusẽ si gbegbe le Yesu si abe hameawo katã ƒe ta ene ŋu kpɔ. Mehiã be wòada akpe na mí ɖe dɔ siwo míewɔna nɛ la ta hafi o. Ke hã, eɖoe eɖokui dzi be yeaɖe yeƒe ŋudzedzekpɔkpɔ afia ɖe nu siwo míewɔna nɛ la ta. Kpɔɖeŋu ɖedzesi ka gbegbee nye esi esia nye na hamemetsitsiwo!\nAME SIWO MEÐE ŊUDZEDZEKPƆKPƆ FIA O\n11. Abe ale si wòdze le Hebritɔwo 12:16 ene la, nɔnɔme kae Esau ɖe fia ɖe ŋgɔgbevinyenye ƒe nukɔkɔenyenye la ŋu?\n11 Nublanuitɔe la, ame aɖewo siwo ŋu Biblia ƒo nu tsoe la meɖe ŋudzedzekpɔkpɔ fia ɖe nu si Mawu wɔ na wo la ŋu o. Le kpɔɖeŋu me, togbɔ be dzila siwo lɔ̃ Yehowa eye wodea bubu eŋu lae he Esau hã la, mekpɔ ŋudzedze ɖe nu kɔkɔewo ŋu o. (Xlẽ Hebritɔwo 12:16.) Aleke eƒe ŋudzedzemakpɔmakpɔ ɖe nu kɔkɔewo ŋu la va dze ƒãae? Esau tsi klokloklo dzi tsɔ eƒe ŋgɔgbevinyenye la dzra na nɔvia Yakob ɖe atadi agba ɖeka pɛ ko ta. (1 Mose 25:30-34) Emegbe la, tiatia si Esau wɔ la va vee ale gbegbe. Gake eya ŋutɔe mekpɔ ŋudzedze ɖe eƒe ŋgɔgbevinyenyea ŋu o, eya ta, susu aɖeke meli si tae wòle be wòato nyatoƒoe esime ŋgɔgbevinyenye ƒe yayrawo mesu esi o la ta o.\n12-13. Mɔ ka nue Israel-viwo meɖe ŋudzedzekpɔkpɔ fia le o, eye nu kae do tso eme?\n12 Susu geɖewo li siwo tae wòle be Israel-viwo naɖe ŋudzedzekpɔkpɔ afia ɖo hafi. Le kpɔɖeŋu me, Yehowa ɖe wo tso kluvinyenye me le Egipte esime wòhe Fuwɔame Ewoawo va Egiptetɔwo dzi. Eyome, Mawu ɖe wo tso afɔku gã aɖe me esime wòtsrɔ̃ Egipte-srafowo le Ƒudzĩa me. Esia na Israel-viwo kpɔ dzidzɔ ale gbegbe be wodzi aʋadziɖuha tsɔ kafu Yehowa. Gake ɖe woyi edzi kpɔ ŋudzedze ɖe nu siwo Yehowa wɔ na wo la ŋua?\n13 Esi Israel-viwo do go kuxi bubuwo la, woŋlɔ nu nyui siwo katã Yehowa wɔ na wo la be kaba ŋutɔ. Esia wɔe be wodo kpo ŋudzedzekpɔkpɔ ɖe nu siwo Yehowa wɔ na wo la ŋu. (Ps. 106:7) Le mɔ ka nu? Biblia gblɔ be: “Israel-viwo ƒe ha blibo la lĩ liʋiliʋĩ le Mose kple Aron ŋu”—gake le nyateƒe me la, Yehowa ŋue wolĩ liʋiliʋĩ le. (2 Mose 16:2, 8) Woƒe nuwɔwɔ alea wɔe be Yehowa mekpɔ dzidzɔ ɖe wo ŋu kura o. Yehowa va gblɔe ɖi emegbe be Israel-viwo ƒe dzidzime ma katã atsrɔ̃ le gbea dzi, negbe Yosua kple Kaleb ko. (4 Mose 14:22-24; 26:65) Na míakpɔ ale si míate ŋu aƒo asa na kpɔɖeŋu gbegblẽ mawo ahasrɔ̃ nyuitɔwoe la ɖa.\nALE SI MÍEÐEA ŊUDZEDZEKPƆKPƆ FIANA EGBEA\n14-15. (a) Aleke srɔ̃tɔwo ɖenɛ fiana be yewokpɔa ŋudzedze ɖe yewo nɔewo ŋu? (b) Aleke dzilawo ate ŋu afia wo viwo be woaɖe ŋudzedzekpɔkpɔ afia?\n14 Le ƒomea me. Eɖea vi na ƒomea katã ne ƒomea me tɔ ɖe sia ɖe ɖea ŋudzedzekpɔkpɔ fiana. Zi ale si srɔ̃tɔwo ɖea ŋudzedzekpɔkpɔ fiana wo nɔewoe la, zi nenemae wo dome va nɔa kplikplikpli wu. Enɔa bɔbɔe na wo hã be woatsɔ vodada ake wo nɔewo. Ne srɔ̃ŋutsu kpɔa ŋudzedze ɖe srɔ̃a ŋu la, menye ɖeko wòdea dzesi nya nyui siwo srɔ̃a gblɔna kple nu nyui siwo wòwɔna ko evɔ o, ke ‘etsona hekafunɛ’ hã. (Lod. 31:10, 28) Nenema kee srɔ̃nyɔnu si dze nunya hã gblɔa nu si dzea eyama ŋu le srɔ̃a ŋu la nɛ.\n15 Dzilawo, aleke miawɔ afia mia viwo be woaɖe ŋudzedzekpɔkpɔ afia ɖe nu nyui si wowɔ na wo la ta? Nenɔ susu me na mi be, miaƒe nuƒoƒo kple nuwɔnae mia viwo asrɔ̃. Eya ta, miɖo kpɔɖeŋu nyui ɖi na mia viwo le ale si miada akpe na wo ne wotsɔ dɔ alo wɔ nane na mi la me. Tsɔ kpe ɖe eŋu la, mifia mia viwo be woada akpe ne amewo wɔ nu nyui aɖe na wo. Mikpe ɖe mia viwo ŋu woakpɔe be, ele be woada akpe tso dzi blibo me ne ame aɖe wɔ nu nyui aɖe na wo, elabe esia ɖea vi geɖe. Le kpɔɖeŋu me, ɖetugbui aɖe si ŋkɔe nye Clary la gblɔ be: “Esi danye xɔ ƒe 32 la, mí ɖevi etɔ̃ dzi kpɔkpɔ va tsi eya ɖeka dzi. Esi nye hã meva xɔ ƒe 32 la, mebu ale si gbegbe wòanya sesẽ nɛ ɣemaɣi be wòakpɔ mía dzi la ŋu. Eya ta, megblɔ ale si gbegbe mekpɔ ŋudzedze ɖe nu siwo katã wòtsɔ sa vɔe hafi te ŋu kpɔ nye kple nɔvinyeŋutsuawo dzii ŋu la nɛ. Nyitsɔ laa la, egblɔ nam be, nya siwo megblɔ na ye la wɔ dɔ ɖe ye dzi ŋutɔ, asixɔxɔ gã le wo ŋu na ye, eye yegakpɔtɔ ɖoa ŋku wo dzi enuenu; nya mawo nana yekpɔa dzidzɔ ɣesiaɣi.”\nFia viwòwo be woaɖe ŋudzedzekpɔkpɔ afia (Kpɔ memama 15 lia) *\n16. Gblɔ kpɔɖeŋu aɖe si ɖee fia be ne míeɖe ŋudzedzekpɔkpɔ fia amewo ɖe nu si wowɔ na mí ta la, edea dzi ƒo na wo.\n16 Le hamea me. Ne míeɖe ŋudzedzekpɔkpɔ fia mía nɔvi Kristotɔwo ɖe nu nyui si wowɔ na mí ta la, edea dzi ƒo na wo. Le kpɔɖeŋu me, hamemetsitsi aɖe si ŋkɔe nye Jorge, si xɔ ƒe 28 la va dze dɔ vevie. Mete ŋu de kpekpeawo o ɣleti ɖeka. Esi wògate kpekpeawo dede gɔ̃ hã la, megatea ŋu wɔa dɔdeasiwo o. Jorge gblɔ be: “Mese le ɖokuinye me be viɖe aɖeke megale ŋunye o, le esi nyemegatea ŋu wɔa naneke le hamea me o ta. Gake gbe ɖeka esi míekpa le kpekpe la, nɔviŋutsu aɖe gblɔ nam be: ‘Medi be mada akpe na wò ɖe kpɔɖeŋu nyui si nèɖo na nye ƒomea la ta. Wò ŋutɔ mànya ale si gbegbe dutoƒonuƒo siwo nèƒo le ƒe ʋɛ siwo va yi me la do dzidzɔ na míi o. Wodo ŋusẽ míaƒe xɔse ŋutɔ.’ Esi mese eƒe nyawo la, gbɔgblɔ bu ɖem, eye aɖatsi lólo ɖe ŋku dzi nam. Nya mawo tututue mehiã ɣemaɣi.”\n17. Abe ale si Kolosetɔwo 3:15 gblɔe ene la, aleke míate ŋu aɖe ŋudzedzekpɔkpɔ afia ɖe Yehowa ƒe dɔmenyonyowo ta?\n17 Ale si míaɖe míaƒe ŋudzedzekpɔkpɔ afia mía Mawu dɔmenyotɔ la. Yehowa naa gbɔgbɔmenuɖuɖu mí le agbɔsɔsɔ gã aɖe me. Le kpɔɖeŋu me, etoa míaƒe kpekpewo, míaƒe magazinewo kple míaƒe Internet nyatakakadzraɖoƒewo dzi fiaa mɔ mí. Ðe nèse dutoƒonuƒo aɖe, xlẽ nyati aɖe alo kpɔ míaƒe nyakakadɔwɔƒea ƒe wɔna aɖe, eye nègblɔ be, ‘Oo, nu si tututu mehiãe nye esia’ kpɔa? Aleke míate ŋu aɖe míaƒe ŋudzedzekpɔkpɔ afia Yehowa? (Xlẽ Kolosetɔwo 3:15.) Mɔ aɖe si dzi míato awɔ esia ye nye be míanɔ gbe dom ɖa edziedzi ahanɔ akpe dam nɛ ɖe nunana nyui siawo ta.—Yak. 1:17.\nAsikpekpe ɖe Fiaɖuƒe Akpataa me dzadzraɖodɔa ŋu nye mɔ aɖe si dzi míetona ɖea míaƒe ŋudzedzekpɔkpɔ fiana (Kpɔ memama 18 lia)\n18. Mɔ kawo nue míate ŋu aɖee afia le be míekpɔ ŋudzedze ɖe míaƒe Fiaɖuƒe Akpata ŋu?\n18 Mɔ bubu si dzi míetona ɖea ŋudzedzekpɔkpɔ fiana Yehowae nye ne míedzraa míaƒe Fiaɖuƒe Akpataa me ɖo heléa be nɛ be wòanɔ dzadzɛ. Míekpɔa gome le míaƒe Fiaɖuƒe Akpataa me dzadzraɖodɔwo me edziedzi, eye nɔvi siwo kpɔa nuƒomɔ̃a kple videoɖemɔ̃wo dzi la ɖɔa ŋu ɖo be woagagblẽ wo dome o. Ne míedzraa míaƒe Fiaɖuƒe Akpatawo me ɖo ale si dze la, woate ŋu anɔ anyi eteƒe nadidi eye mahiã be woawɔ ɖɔɖɔɖodɔ gãwo le wo ŋu o. Ne míewɔe alea la, enana be habɔbɔa ƒe gazazãwo dzi ɖena kpɔtɔna eye wotea ŋu léa fɔ ɖe Fiaɖuƒe Akpata bubuwo tutu kple asitɔtrɔ le esiwo hiã na ɖɔɖɔɖodɔ tɔxɛwo la ŋu le xexea me godoo.\n19. Nu kae nèsrɔ̃ tso nutome sue dzikpɔla aɖe kple srɔ̃a ƒe nuteƒekpɔkpɔa me?\n19 Ale si míaɖe míaƒe ŋudzedzekpɔkpɔ afia ame siwo wɔa dɔ sesĩe le mía dome. Míaƒe kafukafunyawo ate ŋu ana ale si ame aɖe le sesem le eɖokui me tso kuxi siwo me tom wòle ŋu la natrɔ kura. Bu nutome sue dzikpɔla aɖe kple srɔ̃a ƒe nuteƒekpɔkpɔa ŋu kpɔ. Gbe ɖeka esime yame fa miamiamia eye woyi gbeadzi gbɔ la, ɖeɖi te wo ŋu belibeli. Yame fa miamiamia ale gbegbe be nɔvinyɔnua tsi eƒe vuvɔmewua me dɔ. Esi ŋu ke la, egblɔ na srɔ̃a be ewɔ na ye be yemagate ŋu ayi mɔzɔzɔdɔa dzi o. Emegbe le ŋdi ma ke me la, woxɔ lɛta aɖe tso alɔdzedɔwɔƒea; nɔvinyɔnua ye woŋlɔe na. Le lɛtaa me la, wokafui vevie ɖe eƒe subɔsubɔdɔa kple eƒe dzidodo ta. Woƒo nu tso ale si wòate ŋu asesẽ be woanɔ ʋuʋum tso teƒe yi teƒe kwasiɖa sia kwasiɖa la ŋu nɛ. Srɔ̃aŋutsua gblɔ be: “Kafukafunya mawo wɔ dɔ ɖe edzi ale gbegbe be megaƒo nu tso asiɖeɖe le mɔzɔzɔdɔa ŋu la ŋu kpɔ gbeɖe o. Le nyateƒe me la, eya boŋue de dzi ƒo nam zi gbɔ zi geɖe ɣesiaɣi si mese le ɖokuinye be maɖe asi le dzikpɔla mɔzɔla ƒe dɔa ŋu.” Atsu kple asi ma yi edzi wɔ mɔzɔzɔdɔa ƒe 40 kloe.\n20. Nu kae wòle be míadze agbagba be míawɔ gbe sia gbe, eye nu ka tae?\n20 Neva eme be míadze agbagba gbe sia gbe be míanye akpedalawo to nyagbɔgblɔ kple nuwɔna me. Ðewohĩ nya aɖe si míagblɔ tso dzi me na ame aɖe alo nu nyui aɖe si míawɔ nɛ la koe wòhiã be wòate ŋu ayi edzi ado dzi le kuxi siwo me tom wòle le xexe madakpe sia me la me. Eye akpedanyawo gbɔgblɔ na amewo ate ŋu awɔe be mía kpli wo míava zu xɔlɔ̃ kplikplikpliwo tegbee. Esi gale vevie wu ye nye be, esia afia be míele mía Fofo dɔmenyotɔ, Yehowa, si kpɔa ŋudzedze ɖe nu ŋu la srɔ̃m.\nNu ka tae wòle be míaɖe ŋudzedzekpɔkpɔ afia amewo?\nAleke ame aɖewo siwo ŋu Biblia ƒo nu tsoe la ɖee fia be yewonye akpedalawo?\nMɔ kawo nue míate ŋu aɖe ŋudzedzekpɔkpɔ vavã afia amewo le egbea?\nHADZIDZI 20 Ètsɔ Viwò Lɔlɔ̃a Na\n^ mm. 5 Nu kae míate ŋu asrɔ̃ tso Yehowa, Yesu, kple Samariatɔ anyidɔléla aɖe gbɔ ku ɖe ŋudzedzekpɔkpɔ ɖeɖe fia ŋu? Míadzro woƒe kpɔɖeŋuawo kpakple bubuwo hã me le nyati sia me. Míadzro nu si tae wòle vevie be míaɖe ŋudzedzekpɔkpɔ afia to nyagbɔgblɔ alo nuwɔna me la me, eye míakpɔ mɔ siwo dzi míato awɔ esia hã.\n^ mm. 1 NYAMEÐEÐE: Nu si wòfia be woakpɔ ŋudzedze ɖe ame aɖe alo nane ŋue nye be woade asixɔxɔ amea alo nu ma ŋu. Nya sia ate ŋu afia akpedada tso dzi me ɖe nane ta.\n^ mm. 55 NU SI LE EDZI YIM LE NƆNƆMETATAA ME: Wole Paulo ƒe lɛtaa xlẽm na hame si nɔ Roma; Akwila, Priskila, Foibe, kple ame bubuwo kpɔ dzidzɔ esi wose woƒe ŋkɔ.\n^ mm. 57 NU SI LE EDZI YIM LE FOTOA ME: Vidada aɖe kpe ɖe vianyɔnuvi sue ŋu wòɖe ŋudzedzekpɔkpɔ fia nɔvinyɔnu tsitsi aɖe ɖe eƒe kpɔɖeŋu nyuiawo ta.


GBE BUBU Amharic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe Ga German Greek Haitian Creole Hiligaynon Hungarian Igbo Indonesian Italian Korean Lithuanian Malagasy Mizo Moore Myanmar Persian Polish Portuguese Quechua (Bolivia) Romanian Sepedi Setswana Slovak Slovenian Sranantongo Tsonga Turkish Ukrainian\n“Wobua ame havi wuwu be enye nu madzɔmadzɔ dziŋɔ aɖe ŋutɔ, eya ta le woawo gome la, aʋawɔwɔ nye nu manyatalenu nyɔŋu, eye ŋkɔ aɖeke meli nɛ le wo degbe me o.” —ALEAE ANYIGBA YEYE DILA NORWAYTƆ, FRIDTJOF NANSEN, GBLƆ TSO GREENLAND ESKIMOWO ŊU, LE ƑE 1888 ME.\nAME kae madi be yeanɔ agbe le xexe aɖe si me aʋawɔwɔ anye “nu manyatalenu nyɔŋu” le me o? Mía dometɔ kae madi be yeanɔ xexe aɖe si me naneke meli woyɔna be aʋawɔwɔ o la me o? Ðewohĩ adze abe xexe ma tɔgbi mate ŋu anɔ anyi o, vevietɔ ne amegbetɔwo ŋue míaɖo ŋu ɖo be woahee vae.\nGake Mawu ŋutɔ do ŋugbe si gbɔna la to nyagblɔɖila Yesaya dzi be yeahe xexe ma tɔgbi vae: “Woatsɔ woƒe yiwo atu kodziwoe, eye woatsɔ woƒe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.”—Yesaya 2:4.\nEdze ƒãa be ele be tɔtrɔ gã aɖe nava xexe sia, si me asrafo miliɔn 20 sɔŋ le aʋagbe dzi le fifia, eye aʋa 20 sɔŋ le nu gblẽm fifi laa la, me hafi ŋugbedodo siawo nava eme. Eya ta mele be wòawɔ nuku na mí be Mawu ŋusẽkatãtɔ, Yehowa, ade nu amegbetɔwo ƒe nyawo me o. Yehowa ƒe nudede nyaawo me alea ava wu enu kple nu si Biblia yɔ be Harmagedon.—Nyaɖeɖefia 16:14, 16.\nTogbɔ be amewo va le nya “Harmagedon” zãm le míaƒe ɣeyiɣi siawo me wòfia be anye nukliaʋa ƒe xexe bliboa tsɔtsrɔ̃ hã la, nyagɔmeɖegbalẽ aɖe ɖe gɔmesese vevi si le nyaa ŋu ɖe go ale: “Teƒe si nyui kple vɔ̃ ƒe ŋusẽwo ava kpe aʋa gã mamlɛtɔ le.” Ðe nyui ava ɖu vɔ̃ dzi gbe aɖe gbe loo, alo drɔ̃e dzro aɖe koe nya sia nyea?\nNyanya be Biblia ƒo nu tso ale si woava ɖe vɔ̃ɖinyenye ɖae ŋu zi gbɔ zi geɖe ana míaƒe dzi nadze eme. Hakpala aɖe gblɔ ɖi be: ‘Nu vɔ̃ wɔlawo atsrɔ̃ le anyigba dzi, eye ame vɔ̃ɖiwo maganɔ anyi o!’ (Psalmo 104:35) Lododowo ƒe agbalẽa gblɔ be: “Nuteƒewɔlawo anɔ anyigba la dzi, eye ame maɖifɔwo asusɔ ɖe edzi; ke woatsrɔ̃ ame vɔ̃ɖiwo ɖa le anyigba dzi, eye woaho ame maɖianukwarewo ɖa le edzi.”—Lododowo 2:21, 22.\nBiblia na eme kɔ na mí hã be ame vɔ̃ɖiwo malɔ̃ faa aɖe asi le woƒe dziɖuɖu ŋu le ŋutifafa me o, si ana wòahiã be Mawu naɖe afɔ si aɖe vɔ̃ɖinyenyewo katã, si me aʋawɔwɔ hã le la, ɖa. (Psalmo 2:2) Ŋkɔ, Harmagedon, si Biblia yɔ na aʋa tɔxɛ sia la ɖe dzesi ŋutɔ.\nAʋa Siwo Wowɔ Le Megido To La Gbɔ Le Blema\nNya “Harmagedon” gɔmee nye “Megido To.” Blemadu Megido kple Yezreel Bali si ƒo xlãe nye teƒe si wonya nyuie le ŋutinya me be wowɔa nyametsoʋawo le. Ŋutinyaŋlɔla Eric H. Cline ŋlɔ ɖe agbalẽ aɖe si ƒo nu tso Harmagedonʋa ŋu me be: “Le ŋutinya katã me la, Megido To la kple Yezreel Bali lae nye teƒe siwo wowɔ aʋa siwo hea tɔtrɔ gãwo vaa xexea me la le.”—The Battles of Armageddon.\nAbe ale si Cline gblɔe ene la, akpa ɖeka ɖua dzi le aʋa siwo wowɔna le Megido Toa gbɔ la me godoo. Bali sia mee woɖu Mongol srafo siwo kpɔ ŋusẽ ɖe Asia ƒe akpa gãtɔ dzi le ƒe alafa 13 lia me la dzi le zi gbãtɔ. Megido To la gbɔ lɔƒoe Britain srafo siwo Aʋafiagã Edmund Allenby nɔ ŋgɔ na la ɖu Turkeytɔwo dzi le gbidii le xexemeʋa gbãtɔa me. Asrafoŋutinyaŋlɔla aɖe gblɔ tso Allenby ƒe aʋadziɖuɖua ŋu be “enye aʋadziɖuɖu siwo tsɔ ŋutɔ, siwo me woɖu futɔwo dzi le keŋkeŋ le ŋutinya katã me wu la dometɔ ɖeka.”\nBiblia hã ƒo nu tso nyametsoʋa aɖewo siwo wowɔ le Megido la ŋu. Afi mae Ʋɔnudrɔ̃la Barak ɖu Kanaantɔwo ƒe aʋakɔ si nɔ Sisera te la dzi le. (Ʋɔnudrɔ̃lawo 4:14-16; 5:19-21) Nuto ma ke mee Gideon kple eƒe aʋakɔ sue si me ame 300 nɔ la ɖu Midiantɔwo ƒe aʋakɔ nyadri aɖe dzi le. (Ʋɔnudrɔ̃lawo 7:19-22) Fia Saul kple via Yonatan ku le Gilboa To, si te ɖe afi ma ŋu la dzi esime Filistitɔwo ɖu Israel viwo dzi.—1 Samuel 31:1-7.\nEsi wònye be Megido To la kple bali si ƒo xlãe nye nuto si sɔ nyuie na aʋawɔwɔ ta la, wowɔ aʋa geɖewo le afi ma le ƒe 4,000 siwo va yi me. Ŋutinyaŋlɔla aɖe gblɔ be woade 34 ya teti.\nÐikeke mele eme o be, nu siwo dzɔ le Megido kple teƒe si wòle la tae wote ŋu yɔ Mawu ƒe aʋa la be “Harmagedon” ɖo. Togbɔ be zi ɖeka pɛ koe nya Harmagedon dze le Biblia me hã la, ale si woƒo nu tso eŋu le Nyaɖeɖefia ƒe agbalẽa me la na eme kɔ ƒãa be anye aʋa si akpɔ ŋusẽ ɖe ame sia ame si le anyigba dzi la dzi.\nNya Si Biblia Gblɔ Tso Harmagedon Ŋu\nTogbɔ be nyametsoʋawo sɔŋ ye wowɔ le Megido hã la, wo dometɔ aɖeke mete ŋu ɖe vɔ̃ɖinyenye ɖa o. Wo dometɔ aɖeke menye aʋa si nyui kple vɔ̃ ƒe ŋusẽwo kpe ŋutɔŋutɔ o. Le nyateƒe me la, Mawu koe ahe aʋa ma vae. Yesu gblɔ kpɔ be: “Ame aɖeke menye ame nyui o, negbe ame ɖeka ko, si nye Mawu.” (Luka 18:19) Gawu la, Biblia yɔ Harmagedon tẽe be enye Mawu ƒe aʋa.\nWogblɔ le Biblia gbalẽ si nye Nyaɖeɖefia me be wole “anyigba blibo la dzi fiawo” nu ƒom ƒu “hena Mawu Ŋusẽkatãtɔ la ƒe ŋkeke gã la ƒe aʋawɔwɔ.” (Nyaɖeɖefia 16:14) Nyagblɔɖia yi edzi be: “Eye woƒo wo nu ƒu ɖe teƒe, si woyɔna le Hebrigbe me be Harmagedon.” * (Nyaɖeɖefia 16:16) Nyaɖeɖefia ƒe agbalẽa ɖe nu me emegbe be woaƒo “anyigba dzi fiawo kple woƒe aʋakɔwo” nu ƒu “be [woawɔ] aʋa kple ame si bɔbɔ nɔ anyi ɖe sɔ la dzi kple eƒe aʋakɔ la.” (Nyaɖeɖefia 19:19) Woɖee fia be sɔdola sia menye ame bubu aɖeke tsɔ wu Yesu Kristo o.—1 Timoteo 6:14, 15; Nyaɖeɖefia 19:11, 12, 16.\nNyataƒoƒo ka gbɔe mawunyakpukpui siawo kplɔ mí va? Eya koe nye be Harmagedon nye aʋa si atɔ zi le Mawu kple ameƒome dzeaglã la ƒe aʋakɔwo dome. Nu ka tae Yehowa kple Via Yesu Kristo aho aʋa sia? Susu siwo tae la dometɔ ɖekae nye be Harmagedon ahe “gbegblẽ ava ame siwo le anyigba la gblẽm la dzi.” (Nyaɖeɖefia 11:18) Tsɔ kpe ɖe eŋu la, ahe xexe aɖe si me ŋutifafa anɔ, si nye ‘anyigba yeye, si me dzɔdzɔenyenye anɔ, si lalam míele le Mawu ƒe ŋugbedodo la nu’ la vae.—2 Petro 3:13.\nNu Ka Tae Wòhiã Be Woawɔ Harmagedonʋa La?\nÐe wòsesẽ na wò be nàse nu si tae Yehowa, ‘lɔlɔ̃ ƒe Mawu’ la abia tso Via, si nye “ŋutifafafia,” si be wòawɔ aʋa la gɔmea? (2 Korintotɔwo 13:11; Yesaya 9:5) Nu si ʋã wo be woawɔ esia la gɔme sese ana susu si tae la me nakɔ na wò nyuie. Psalmowo ƒe agbalẽa ɖɔ Yesu be enye aʋakalẽtɔ si le sɔ dom. Nu ka tae wòho aʋa ɖo? Hakpalaa ɖe nu me be Kristo ho aʋa “le nyateƒenya la kple nya dzɔdzɔe, si wote ɖe to la ta.” Esi wòlɔ̃ dzɔdzɔenyenye helé fu vɔ̃ɖinyenye tae wòho aʋa la ɖo.—Psalmo 45:5, 8.\nNenema kee Biblia ƒo nu tso ale si Yehowa sena le eɖokui me ɖe nu madzɔmadzɔ siwo teƒe kpɔm wòle le xexea me egbea ŋu la ŋu. Nyagblɔɖila Yesaya gblɔ be: “AƑETƆ la kpɔ be, nu dzɔdzɔe wɔwɔ aɖeke meli o, eye medze eŋu o. Ado dzɔdzɔenyenye abe gawu ene, eye wòaɖɔ xɔname ƒe gakuku ɖe ta. Atsɔ didi vevie be yeaɖɔ nuwo ɖo, be yeahe to, kple be yeabia hlɔ̃ ɖe fu siwo kpem amewo le ta ado abe awu ene.”—Yesaya 59:15, 17, Today’s English Version.\nNe ame vɔ̃ɖiwo kpɔtɔ le dzi ɖum ko la, ŋutifafa kple dedienɔnɔ manɔe na ame dzɔdzɔewo gbeɖe o. (Lododowo 29:2; Nyagblɔla 8:9) Ele be míalɔ̃ ɖe edzi be míate ŋu ana ame vɔ̃ɖiwo kple ame gblẽkuwo nadzudzɔ nu gbegblẽ wɔwɔ gbeɖe o. Eya ta hafi ŋutifafa kple dzɔdzɔenyenye naxɔ aƒe ɖi ɖaa la, ehiã kokoko be woaɖe ame vɔ̃ɖiwo ɖa. Salomo ŋlɔ bena: “Ame vɔ̃ɖi enye avulénu ɖe ame dzɔdzɔe nu.”—Lododowo 21:18.\nEsi wònye Mawue nye Ʋɔnudrɔ̃laa ta la, míate ŋu aka ɖe edzi be ʋɔnu ɖe sia ɖe si wòadrɔ̃ ame vɔ̃ɖiwo la anye ʋɔnudɔdrɔ̃ dzɔdzɔe. Abraham bia be: ‘Ðe xexea me ƒe ʋɔnudrɔ̃la madrɔ̃ ʋɔnu dzɔdzɔe oa?’ Ŋuɖoɖo si Abraham xɔ na wòse egɔme be Yehowa wɔa nu dzɔdzɔe ɣesiaɣi. (1 Mose 18:25) Biblia gana kakaɖedzi mí be ame vɔ̃ɖiwo tsɔtsrɔ̃ mevivia Yehowa nu o; ne exlɔ̃ nu wo wòglo ko hafi wòtsrɔ̃a wo.—Xezekiel 18:32; 2 Petro 3:9.\nŊkubiãnyae Harmagedon Nye\nAkpa ka dzie míade le nyametsoʋa vevi sia me? Mía dometɔ akpa gãtɔ agblɔ be nyui ƒe ŋusẽwo ƒe akpa dzie míele. Gake aleke míate ŋu awɔ aka ɖe edzi? Nyagblɔɖila Zefaniya xlɔ̃ nu be: “Midi dzɔdzɔenyenye, eye midi ɖokuibɔbɔ yome mɔ.” (Zefaniya 2:3) Apostolo Paulo na míenya be Mawu ƒe lɔlɔ̃nue nye be “woaɖe ame ƒomeviwo katã, eye nyateƒe ƒe sidzedze vavãtɔ la nasu wo si.”—1 Timoteo 2:4.\nNusɔsrɔ̃ tso nyateƒe si ku ɖe Yehowa kple tame si wòɖo be yeaɖe vɔ̃ɖinyenye ɖa le anyigba dzi ŋu la ŋue nye afɔɖeɖe gbãtɔ si kplɔa ame ɖoa ta ɖeɖekpɔkpɔ gbɔ. Afɔɖeɖe eveliae nye nu dzɔdzɔe wɔwɔ, si ana Mawu nakpɔ ŋudzedze ɖe mía ŋu ahakpɔ mía ta.\nNe míenya ɖe afɔ vevi siawo ko la, míate ŋu anɔ mɔ kpɔm na Harmagedon, si nye aʋa si atsi aʋawɔwɔ nu keŋkeŋ vavã la, ƒe vava vɔvɔ̃manɔmee. Ne aʋa ma nya ke ko la, ame siwo katã le xexea me ava bu aʋawɔwɔ be enye nu manyatalenu nyɔŋu aɖe ŋutɔ. “Womagasrɔ̃ aʋawɔwɔ” akpɔ gbeɖe o.—Yesaya 2:4.\n^ mm. 17 Teƒe ŋutɔŋutɔ aɖe si li ye Harmagedon nyea? Kpɔ biabia sia ŋuti numedzodzro le “Exlẽlawo Bia Be” si dze le axa 31 lia.\nWoyɔ afɔ si Mawu aɖe atsɔ ade nu amegbetɔwo ƒe nyawo me la be Harmagedon\nGideon kple eƒe amewo ɖu futɔwo dzi gbidii le Megido To la gbɔ\nNe Harmagedonʋa la nya ke ko la, ame siwo katã le xexea me ava bu aʋawɔwɔ be enye nu manyatalenu nyɔŋu aɖe ŋutɔ\nNusɔsrɔ̃ tso nyateƒe si ku ɖe Yehowa kple eƒe tameɖoɖo ŋu la ŋue nye afɔɖeɖe gbãtɔ si kplɔa ame ɖoa ta ɖeɖekpɔkpɔ gbɔ


Mawu Ŋuti Nyateƒea | Te Ðe Mawu Ŋu\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bicol Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hausa Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Kwangali Latvian Lingala Lithuanian Luo Malagasy Maltese Myanmar Ndebele Ndonga Ngabere Norwegian Nzema Oromo Pangasinan Papiamento (Aruba) Persian Polish Portuguese Punjabi Quechua (Ayacucho) Quechua (Bolivia) Rarotongan Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tigrinya Tsonga Turkish Twi Ukrainian Venda Vietnamese Wolaita Xhosa Yoruba Zulu\n‘Èɖe Wo Fia Vidzĩwo’\nÀdi be yeanya nyateƒe si ku ɖe Mawu ŋu, si fia be nàdze si ame si wònye, nu siwo wòlɔ̃ kple nu siwo wòlé fuia? Yehowa Mawu ɖe eŋuti nyateƒe bliboa fia le eƒe Nya, Biblia me. Gake menye ame sia ame koe ate ŋu axlẽ Biblia ake ɖe nyateƒe ma ŋu o. Nu ka tae? Elabena mɔnukpɔkpɔe wònye be ame nanya Mawu ŋuti nyateƒea, eye menye amewo katã sie wòsuna o. Na míadzro nu si Yesu gblɔ ku ɖe nya sia ŋu la me kpɔ.—Xlẽ Mateo 11:25.\nWodze mawunyakpukpui ma me nyawo gɔme be: ‘Ɣemaɣi la, Yesu ɖo ŋu gblɔ bena.’ Eya ta anɔ eme be nya si Yesu gblɔ ɖe nya sia yome la ku ɖe nu si dzɔ va yi teti ko la ŋu. Ðeko Yesu ka mo na Galilea dugã etɔ̃ me tɔ siwo mexɔ edzi se o togbɔ be ewɔ nukudɔwo le duawo me hafi la ŋu koe nye ema. (Mateo 11:20-24) Ðewohĩ àbia be, ‘Aleke wòate ŋu adzɔe be amewo nakpɔ Yesu ƒe nukudɔ mawo teƒe gake woagbe nyateƒenya siwo wògblɔ la dzi xɔxɔ se?’ Woƒe dzimesesẽ tae womexɔ edzi se o ɖo.—Mateo 13:10-15.\nYesu nyae be hafi míate ŋu anya Mawu ŋuti nyateƒe si le Biblia me la, míehiã nu eve: Woawoe nye Mawu ƒe kpekpeɖeŋu kple dzi nyui si anɔ mía si. Yesu gblɔ be: “Fofo, dziƒo kple anyigba ƒe Aƒetɔ, mekafu wò le dutoƒo, elabena èɣla nu siawo ɖe nunyalawo kple tagbɔɖaɖɛtɔwo, eye nèɖe wo fia vidzĩwo.” Ède dzesi nu si tae míate ŋu agblɔ be nyateƒea nyanya tso Mawu ŋu le Biblia me la nye mɔnukpɔkpɔa? Gome le Yehowa si be wòatia ame si wòaɖe nyateƒea afia, elabena eyae nye “dziƒo kple anyigba ƒe Aƒetɔ.” Gake esia mefia be Mawu kpɔa ame ŋkume le go sia me o. Ke nu ka tae wòɖea Biblia me nyateƒea fiaa ame aɖewo, eye meɖenɛ fiana ame bubuwo ya o?\nYehowa vea ɖokuibɔbɔlawo nu, ke menye dadalawo o. (Yakobo 4:6) Eɣlaa nyateƒea ɖe “nunyalawo kple tagbɔɖaɖɛtɔwo,” siwo nye xexe sia me nunyalawo kple agbalẽnyala siwo susui be yewomehiã na eƒe kpekpeɖeŋu o, le woƒe dada kple ale si woɖoa dzi ɖe wo ɖokuiwo ŋu ta. (1 Korintotɔwo 1:19-21) Gake eɖea nyateƒea fiaa “vidzĩwo,” siwo nye ame siwo si dzi nyui le, siwo bɔbɔa wo ɖokuiwo abe ɖeviwo ene la. (Mateo 18:1-4; 1 Korintotɔwo 1:26-28) Mawu ƒe Vi, Yesu, de dzesi ɖokuibɔbɔlawo kple dadalawo siaa. Subɔsubɔhakplɔla geɖe siwo nye agbalẽnyalawo kple dadalawo mese Yesu ƒe gbedeasia gɔme o, gake tɔƒodela bɔbɔɖokuiwo ya se egɔme. (Mateo 4:18-22; 23:1-5; Dɔwɔwɔwo 4:13) Le ɣeyiɣi ma ke me la, kesinɔtɔwo kple agbalẽnyala siwo bɔbɔ wo ɖokui ɖe anyi le dzi me la va zu Yesu yomedzelawo.—Luka 19:1, 2, 8; Dɔwɔwɔwo 22:1-3.\nNya si míebia le gɔmedzedzea me la gafɔ ɖe te be: Àdi be yeanya Mawu ŋuti nyateƒea? Ne èdii la, ke ɖewohĩ adzɔ dzi na wò be nànya be Mawu mekpɔa ŋudzedze ɖe ame siwo bua wo ɖokuiwo nunyalawoe le xexe sia me la ŋu o. Gake evea ame siwo ɖewohĩ xexe sia me nunyalawo abu ame tsɛwoe la nu. Ne èbɔbɔ ɖokuiwò srɔ̃ Mawu ƒe Nyaa la, wò hã àte ŋu ava nɔ ame siwo ase eŋuti nyateƒea gɔme la dome—nunana xɔasie esia nye tso Yehowa gbɔ. Nyateƒe ma nyanya ate ŋu ana nàkpɔ dzidzɔ le agbe me fifia, eye wò asi nasu “agbe vavã la,” si nye agbe tegbee nɔnɔ le dzɔdzɔenyenye ƒe xexe yeye si ŋugbe Mawu do be ava kpuie me la dzi. *—1 Timoteo 6:12, 19; 2 Petro 3:13.\nBiblia Ƒe Akpa Si Míade Dzi Ƒo Na Wò Be Nàxlẽ Le January Me\n^ mm. 7 Adzɔ dzi na Yehowa Ðasefowo be yewoakpe ɖe ŋuwò nànya Mawu ŋuti nyateƒea kple eƒe tameɖoɖowo. Wozãa agbalẽ si nye Nuka Tututue Nye Biblia ƒe Nufiafia? tsɔ srɔ̃a Biblia kple amewo femaxee le woƒe aƒewo me.\nWoɖe Mawu Ŋuti Nyateƒea Fia—Le Mɔ Ka Nu?


Waingblemedɔwɔlawo Ŋuti Lododoa | Yesu Ƒe Agbemeŋutinya\nWaingblemedɔwɔlawo Ŋuti Lododoa\nWAINGBLEMEDƆWƆLA “MLƆETƆWO” VA ZU “GBÃTƆWO”\nÐeko Yesu gblɔ na ame siwo nɔ to ɖomee le Perea la be “ame geɖe siwo nye gbãtɔwo azu mlɔetɔwo, eye mlɔetɔwo azu gbãtɔwo” vɔ koe nye esia. (Mateo 19:30) Edo lo aɖe ku ɖe waingblemedɔwɔlawo ŋu tsɔ te gbe ɖe nya ma dzi ale:\n“Dziƒofiaɖuƒe la le abe aƒetɔ aɖe si do go ŋdi kanya be yeaɖadi apatɔwo woawɔ dɔ le yeƒe waingble me ene. Esi wòƒo asi kple dɔwɔlawo eye wolɔ̃ be wòaxe denario ɖeka na yewo ŋkeke ɖeka vɔ la, eɖo wo ɖe eƒe waingble la me. Esi wògado go le gaƒoƒo etɔ̃lia me lɔƒo la, ekpɔ ame bubuwo le tsitre ɖe asi me siwo mele dɔ aɖeke wɔm o; eye wògblɔ na wo be: ‘Miawo hã miyi waingble la me, eye maxe fe si dze la na mi.’ Eya ta woyi. Egado go le gaƒoƒo adelia kple asiekelia me lɔƒo, eye wòwɔ nenema ke. Mlɔeba le gaƒoƒo wuiɖekɛlia me lɔƒo la, edo go, eye wòkpɔ ame bubuwo le tsitre ɖi, eye wòbia wo be, ‘Nu ka tae miele tsitre ɖe afi sia ŋkeke bliboa katã dɔ aɖeke mawɔmawɔe?’ Woɖo eŋu nɛ be: ‘Elabena ame aɖeke metsɔ mí be míawɔ dɔ na ye o.’ Egblɔ na wo be: ‘Miawo hã miyi waingble la me.’”—Mateo 20:1-7.\nAnɔ eme be esi Yesu ƒo nu tso “Dziƒofiaɖuƒe la” kple ‘aƒetɔa’ ŋu la, eƒe nyaselawo ƒe susu ayi Yehowa Mawu dzi. Le Ŋɔŋlɔawo me la, woɖɔ Yehowa abe waingbletɔ ene, eye waingble lae nye Israel dukɔa. (Psalmo 80:8, 9; Yesaya 5:3, 4) Wotsɔ ame siwo le Se ƒe nubablaa te la sɔ kple dɔwɔla siwo le waingblea me. Menye nu si dzɔ va yi ŋue Yesu nɔ kpɔɖeŋu wɔm le o. Nɔnɔme si nɔ anyi le eƒe ŋkekea me la ɖɔmee wònɔ.\nSubɔsubɔhakplɔlawo, abe Farisitɔwo ene, siwo dze agbagba be yewoado Yesu kpɔ ɣeyiɣi kpui aɖe do ŋgɔ le srɔ̃gbegbe ƒe nyaa gome la ŋue míate ŋu agblɔ le be wole dɔ dzi ɖaa le Mawu ƒe subɔsubɔdɔa me. Wole ko abe ame siwo wɔ dɔ ŋkeke bliboa, siwo le mɔ kpɔm be yewoaxɔ denario ɖeka, si nye ŋkeke blibo ƒe fetu la ene.\nNunɔlawo kple ame bubu siwo le ɖoƒe mawo tɔgbi la bua Yudatɔ bubuawo be womele Mawu subɔm bliboe o, eya ta wole abe ame siwo mewɔ dɔ ŋkeke blibo o le Mawu ƒe waingblea me ene. Le Yesu ƒe lododoa me la, woawoe nye ame siwo wodɔ ɖe agblea me le “gaƒoƒo etɔ̃lia me lɔƒo” (ŋdi ga 9) alo emegbe le ŋkekea me le gaƒoƒo adelia, asiekelia kple wuiɖekɛlia me (ɣetrɔ ga 5).\nWobua ŋutsu kple nyɔnu siwo dzea Yesu yome la be wonye ‘fiƒodemewo.’ (Yohanes 7:49) Lãɖelawo kple apadɔ bubu wɔlawoe wonye le woƒe agbemeŋkeke akpa gãtɔ me. Ke le ƒe 29 K.Ŋ. ƒe kele me la, “waingbletɔa” dɔ Yesu be wòaɖayɔ ame tsɛ siawo be woava zu Kristo ƒe nusrɔ̃la siwo awɔ dɔ na Mawu. Woawoe nye ame “mlɔetɔ” siwo ŋu Yesu gblɔ le be wova wɔ dɔ le waingblea me le gaƒoƒo wuiɖekɛlia me.\nLe Yesu ƒe lododoa nu wuwu me la, egblɔ nu si dzɔ esi wowu dɔa nu le ŋkekea ƒe nuwuwu ale: “Esi fiẽsi ɖo la, waingbletɔa gblɔ na eƒe nuwo dzi kpɔla be, ‘Yɔ dɔwɔlawo nàxe fe na wo, eye nàdze egɔme tso ame mlɔetɔwo dzi va se ɖe gbãtɔwo dzi.’ Esi gaƒoƒo wuiɖekɛlia me tɔwo va la, wo dometɔ ɖe sia ɖe xɔ denario ɖeka. Eya ta esi ame gbãtɔwo va la, wosusu be yewoaxɔ wòasɔ gbɔ wu, ke woxe denario ɖekaɖeka na woawo hã. Esi woxɔe la, woto nyatoƒoe le aƒetɔ la ŋu be: ‘Ame mlɔetɔ siawo wɔ dɔ gaƒoƒo ɖeka ko; ke èna wosɔ kple mí ame siwo kpe fu wɔ dɔ sesĩe le ŋdɔgbe ŋkeke bliboa katã!’ Ke eɖo eŋu na wo dometɔ ɖeka be: ‘Xɔ̃, nyemedze agɔ le dziwò o ɖe. Denario ɖeka dzie nye kpli wò míelɔ̃ ɖoe? Xɔ tɔwò nàdzo. Melɔ̃ be maxe fe na ame mlɔetɔ siawo abe ale si mexee na wòe ene. Ðe nyemekpɔ mɔ azã nye ŋutɔ nye nuwo ale si melɔ̃ oa? Alo nyui si mewɔ lae na nèle ŋu ʋãma?’ Aleae mlɔetɔwo azu gbãtɔwo, eye gbãtɔwo azu mlɔetɔwo.”—Mateo 20:8-16.\nNusrɔ̃lawo anya nɔ nu si Yesu ƒe lododoa ƒe akpa mamlɛa fia la ŋu bum. Aleke Yuda subɔsubɔhakplɔla siwo bua wo ɖokuiwo ame “gbãtɔwo” la ava zu “mlɔetɔwo”? Eye aleke Yesu ƒe nusrɔ̃lawo ava zu “gbãtɔwo”?\nYesu ƒe nusrɔ̃lawo, siwo Farisitɔwo kple ame bubuwo buna ame “mlɔetɔwo” la ava zu ame “gbãtɔwo,” eye woaxɔ fetu blibo. Le Yesu ƒe ku megbe la, woagbe nu le anyigba dzi Yerusalem la gbɔ, eye Mawu atia dukɔ yeye, si nye “Mawu ƒe Israel la.” (Galatiatɔwo 6:16; Mateo 23:38) Yohanes Amenyrɔɖetsimelaa he susu yi dukɔ yeye ma me tɔwo dzi esi wòƒo nu tso ɣeyiɣi si me woava tsɔ gbɔgbɔ kɔkɔe anyrɔ amewo la ŋu. Ame siwo nye “mlɔetɔwo” hafi lae ava nye ame gbãtɔ siwo woanyrɔ nenema, eye woana mɔnukpɔkpɔ wo be woava zu Yesu ƒe ɖasefowo “va se ɖe anyigba ƒe seƒe ke.” (Dɔwɔwɔwo 1:5, 8; Mateo 3:11) Ne nusrɔ̃lawo se tɔtrɔ gã si le ŋgɔ si ŋu Yesu le nu ƒom tsoe gɔme nyuie la, ekema woakpɔe be yewoƒe nu gbɔna dɔme ve ge na subɔsubɔhakplɔla siwo ava nye “mlɔetɔwo” la vevie.\nNu ka tae eme kɔ ƒãa be Yehowa ye nye “waingbletɔa,” eye ame kawoe nye ‘dɔwɔlaawo’?\nLe lododoa me la, tɔtrɔ gã si nɔ ŋgɔ ka dzie Yesu nɔ susu hem yi?\nƔekaɣie tɔtrɔ ma ava dze kɔtɛ?


Anukwareɖiɖi—Nɔnɔme Nyui Aɖe Si Nyo Wu Kpe Xɔasi | Nusɔsrɔ̃\nKpe xɔasi siwo ŋu amewo mefena le o dometɔ ɖekae nye lotamekpe. Wodzraa ɖewo dɔlar miliɔn geɖe. Gake ɖe nènyae be le Mawu gbɔ la, nanewo li siwo xɔ asi sãsãsã wu lotamekpe, sika kple kpe xɔasi bubuwoa?\nGbeƒãɖela maxɔnyɔnyrɔ aɖe si ŋkɔe nye Haykanush si le Armenia fɔ mɔzɔgbalẽ aɖe le eƒe aƒe gbɔ lɔƒo. Ekpɔ gaxɔgbalẽvi kple ga gbogbo aɖe le mɔzɔgbalẽa me. Etsɔe fia srɔ̃aŋutsu si hã nye gbeƒãɖela maxɔnyɔnyrɔ.\nƔemaɣi la, ganyawo nɔ sesẽm na atsu kple asi sia; eya ta ame aɖe agblɔ be, ‘Nu ka dim ŋɔti le wu gbɔgbɔ!’ Gake atsu kple asia tso nya me be yewoazã adrɛs si le mɔzɔgbalẽa me atrɔ ga la ayi na nua tɔ. Esia wɔ nuku na ŋutsu si tɔe mɔzɔgbalẽa nye kple eƒe ƒomea ale gbegbe be gbɔgblɔ bu ɖe wo. Haykanush kple srɔ̃a gblɔ na wo be Biblia sɔsrɔ̃e kpe ɖe yewo ŋu yewonye anukwareɖilawo. Wokpɔe be ele vevie be yewoaɖi anukware, eye wowɔ mɔnukpɔkpɔa ŋu dɔ ƒo nu tso Yehowa Ðasefowo ŋu na ƒomea eye wotsɔ míaƒe agbalẽ aɖewo na wo.\nƑomea di be yewoana ga Haykanush ɖe eƒe anukwareɖiɖi ta gake egbe. Le ŋkeke eveagbe la, ŋutsua srɔ̃ ɖi tsa yi Haykanush kple srɔ̃a gbɔ, ena lotamekpesigɛ Haykanush eye wògblɔ nɛ be yeƒe ƒomea kpɔ ŋudzedze ɖe nu si wowɔ la ŋu ŋutɔ eya ta yewodi be wòaxɔ nunana sia.\nHaykanush kple srɔ̃aŋutsu ƒe anukwareɖiɖia awɔ nuku na ame geɖe abe ale si ko wòwɔ nuku na ƒome ma ene. Gake ɖe wòawɔ nuku na Yehowa? Aleke wòabu woƒe anukwareɖiɖi lae? Ðe wòle be woaɖi anukware alea kokokoa?\nNƆNƆME NYUI SIWO XƆ ASI WU KESINƆNUWO\nBiabia mawo ƒe ŋuɖoɖowo mesesẽ kura o. Elabena Mawu subɔlawo nyae be nɔnɔme nyui siwo dzea Yehowa ŋu la xɔ asi le eŋkume wu lotamekpe, sika, alo kpe xɔasi bubuwo. Nyateƒee, Yehowa ƒe susu le nu siwo xɔ asi kple nu siwo mexɔ asi o ŋu to vovo na ame akpa gãtɔ tɔ. (Yes. 55:8, 9) Eye le esubɔlawo gome la, Yehowa ƒe nɔnɔme nyoameŋuwo ɖeɖe fia nye mɔnukpɔkpɔ si ɖeke mesɔ kplii o.\nEsia dze ƒãa le nya si Biblia gblɔ le nunya kple nugɔmesese ŋu me. Lododowo 3:13-15 gblɔ be: “Dzidzɔtɔe nye ame si ke ɖe nunya ŋu kple ame si si nugɔmesese su; elabena eƒe amesinɔnɔ nyo wu klosalo ƒe amesinɔnɔ, eye eƒe viɖe ƒo sika ta. Exɔ asi wu adzagba, eye nu siwo dzroa wò la dometɔ aɖeke mede enu o.” Yehowa dea asixɔxɔ nɔnɔme siawo ŋu kura wu kpe xɔasiwo.\nKe anukwareɖiɖi hã ɖe?\nYehowa ŋutɔ nye anukwaretɔ; “mate ŋu aka aʋatso o.” (Tito 1:2) Eƒe gbɔgbɔ ʋã apostolo Paulo wòŋlɔ ɖo ɖe Hebri Kristotɔ siwo nɔ anyi le ƒe alafa gbãtɔ me be: “Minɔ gbedodoɖa dzi ɖe mía ta, elabena míeka ɖe edzi be dzitsinya nyui le mía si, elabena míedina be míaɖi anukware le nuwo katã me.”—Heb. 13:18.\nYesu Kristo ɖo anukwareɖiɖi ƒe kpɔɖeŋu nyui aɖe ɖi na mí. Gbe ɖeka Nunɔlagã Kayafa gblɔ nɛ be: “Metà Mawu gbagbe la na wò be nàgblɔe na mí, nenye wòe nye Kristo la, Mawu ƒe Vi la!” Yesu ʋu eme anukwaretɔe be yee nye Mesia la, togbɔ be emeʋuʋu alea ate ŋu ana Sanhedrin la natsɔ nya ɖe eŋu be enye busunyagblɔla eye woana woawui gɔ̃ hã.—Mat. 26:63-67.\nKe míawo ya ɖe? Ne míeɖo nɔnɔme aɖe me eye míekpɔe be míakpɔ ga geɖe ne míevivi nume alo míebaɖa afɔ na nya aɖe la, ɖe míalɔ̃ aɖi anukwarea?\nNU SIWO ME ANUKWAREÐIÐI SESẼNA LE\nAvu kple kɔe wònye le ŋkeke mamlɛ siawo me be woaɖi anukware esime ame akpa gãtɔ nye “ɖokuilɔ̃lawo” kple “galɔ̃lawo.” (2 Tim. 3:2) Ganyawo ƒe sesẽ alo dɔmakpɔwɔe nana anukwareɖiɖi sesẽna. Ewɔna na ame geɖe be yewo tɔ dzɔ be yewoafi fi, aba ame, alo awɔ nu fitifiti bubuwo. Susu sia bɔ ale gbegbe be ne eɖo gakpɔkpɔ dzi la, ne màyi o la, agoo mayi ƒe nyae; anukwareɖiɖi ya mele edzi o. Mɔ̃ sia ɖe Kristotɔ aɖewo gɔ̃ hã ale be “viɖe ƒoɖi kpɔkpɔ” na tenɔnɔ nyui megale wo si le hamea me o.—1 Tim. 3:8; Tito 1:7.\nGake Kristotɔ akpa gãtɔ srɔ̃a Yesu. Wonyae hã be Mawu ƒe nɔnɔmewo sɔsrɔ̃ le vevie wu kesinɔnu alo viɖe ɖe sia ɖe. Eya ta Kristotɔ sukuviwo mefia dodokpɔwo kpɔna be yewoakpɔ dzidzedze o. (Lod. 20:23) Nyateƒee, menye ɣesiaɣie woaɖo míaƒe nyateƒetoto teƒe na mí abe Haykanush ene o. Ke hã, anukwareɖiɖi dzea Mawu ŋu henana dzitsinya dzadzɛ nɔa mía si, eye asixɔxɔ manyagblɔ le eŋu.\nGagik ƒe nuteƒekpɔkpɔa ɖo kpe edzi nenema. Egblɔ be: “Hafi mava zu Kristotɔ la, menɔ dɔ wɔm na adzɔha gã aɖe; míaƒe dɔtɔa ŋea adzɔ siwo míaxe ɖe eme to ale si mebua viɖe siwo dɔwɔƒea kpɔna la katã ŋuti kɔnta o me. Nyee nye dɔdzikpɔlaa, eye dɔtɔa bia tso asinye be mana zãnu adzɔxɔlawo ale be woagakɔ nu le míaƒe nuwɔnaa dzi o. Ewɔe be ame sia ame nyae be didritɔe menye. Meva srɔ̃ nyateƒea eye megbe be nyemaganɔ agbe ma azɔ o, togbɔ be mekpɔa ga geɖe tsã hã. Meɖo nye ŋutɔ nye dɔwɔƒe. Mede nye dɔwɔƒea agbalẽ me eye mexe nye adzɔwo katã tso gɔmedzedzea ke.”—2 Kor. 8:21.\nGagik gblɔ be: “Ga si mekpɔna ɖiɖi kura eya ta nye ƒomea dzi kpɔkpɔ va nɔ sesẽm nam. Ke hã mele dzidzɔ kpɔm fifia. Nye dzitsinya ŋu kɔ le Yehowa ŋkume. Mele kpɔɖeŋu nyui ɖom na vinyeŋutsu eveawo eye wona agbanɔamedzi geɖem le hamea me. Fifia adzɔxɔlawo kple nye asisiwo katã nyae be menye anukwaretɔ.”\nYEHOWA KPENA ÐE MÍA ŊU\nYehowa lɔ̃a ame siwo ɖoa atsyɔ̃ na eƒe nufiafia to eƒe nɔnɔme deŋgɔawo, si ƒe ɖekae nye anukwareɖiɖi, ɖeɖe fia me. (Tito 2:10) Eƒe gbɔgbɔ ʋã Fia David wògblɔ kple kakaɖedzi be: “Menɔ ɖevime tsã, azɔ metsi, ke nyemekpɔ wogblẽ ame dzɔdzɔe ɖi loo, alo be viawo ɖo abologbe kpɔ o.”—Ps. 37:25.\nNuteƒewɔla Rut ƒe nuteƒekpɔkpɔa ɖo kpe nya sia dzi. Megblẽ lɔ̃xoa Naomi ɖi le eƒe nyagãkuku me o, ke boŋ eku ɖe eŋu goŋgoŋgoŋ. Rut ʋu yi Israel be wòate ŋu asubɔ Mawu vavã la. (Rut 1:16, 17) Esi Rut va ɖo Israel la, eɖi anukware, ewɔ dɔ sesẽ henɔa nukuwo fɔm veviedodotɔe abe ale si wòle le Se la me ene. Yehowa megblẽ Rut kple Naomi ɖi dɔ wu wo gbeɖe o, abe ale si David hã va kpɔe emegbe ene. (Rut 2:2-18) Eɖe dzesi ŋutɔ be menye Rut ƒe ŋutilãmenuhiahiãwo gbɔ koe Yehowa kpɔ nɛ o. Etiae be wòanye Fia David kple Mesia si ŋugbe wòdo la gɔ̃ hã mamagã!—Rut 4:13-17; Mat. 1:5, 16.\nAte ŋu adzɔ be ganyawo nava nɔ sesẽm na Yehowa subɔla aɖewo. Be woato anukwaremaɖimaɖi ƒe nuwɔna aɖe dzi ado le eme teƒe la, wokua kutri wɔa dɔ sesẽ, elabe ‘didi kple nɔvia kekeɖeŋue.’ Woɖenɛ fiana be yewodea asixɔxɔ Mawu ƒe nɔnɔme deŋgɔawo, siwo dome anukwareɖiɖi hã le, ŋu wu ŋutilãmenuwo.—Lod. 12:24; Ef. 4:28.\nAbe Rut ene la, Kristotɔ siwo le xexea me katã wɔa nu tsɔ ɖenɛ fiana be yewoxɔ edzi se be Yehowa akpe ɖe yewo ŋu. Woka ɖe Ame si do ŋugbe le eƒe Nya la me be, “nyemaɖe asi le ŋuwò akpɔ o, eye nyemagblẽ wò ɖi hã akpɔ o” la dzi tso dzi blibo me. (Heb. 13:5) Yehowa ɖee fia enuenu be ŋusẽ le ye si be yeakpe ɖe fukpela siwo ɖia anukware ɣesiaɣi ŋu, eye akpe ɖe wo ŋu hã. Ewɔna ɖe ŋugbe si wòdo be yeakpɔ míaƒe nuhiahiãwo gbɔ na mí la dzi ɖaa.—Mat. 6:33.\nƐ̃, amegbetɔwo dea asixɔxɔ gã lotamekpe kple kpe xɔasi bubuwo ŋu. Gake nenɔ susu me na mí be, mía Fofo si le dziƒo ya bua anukwareɖiɖi kpakple nɔnɔme nyui bubuwo be woxɔ asi, ɛ̃, wonyo sãsãsã wu kpe xɔasiwo!\nAnukwareɖiɖi nana dzitsinya dzadzɛ nɔa mía si eye míeƒoa nu faa le gbeadzi


MI-EWELAND - Nukata wogblɔa be Eʋenyigba ma ɖe Nigeria-Benin-Togo-Ghana me ɖo ?\nÈva:Aƒeme Xotutuwo Nukata wogblɔa be Eʋenyigba ma ɖe Nigeria-Benin-Togo-Ghana me ɖo ?\nNukata wogblɔa be Eʋenyigba ma ɖe Nigeria-Benin-Togo-Ghana me ɖo ?\nAbe alesi míado dzesie le nɔnɔmetata siawo (esiwo nele gɔme) dzi ene la, dukɔ siawo (Ewe-Aja-PhlaPhera-Fon) si míeyɔna le eʋegbe me be (Eʋeawo-Adzawo-Ƒlaƒeɖatɔwo-Fɔawo), nye dukɔ ɖeka si zɔ̃ mɔ le hatsotso ɖeka me heva ɖo ƆYƆ alo Oyo (le Nigeria) hafi ga ʋu dzo le ƆYƆ, yiɖe IFẼ (le Nigeria) emegbe, heva dze KETU (le Benin). Emegbe dukɔ siawo ga ʋu dzo le teƒe ma hã heyi ɖa nɔ TADO (le Togo) kple NƆTSIẼ (le Togo). Ame aɖewo tso fiaɖuƒe ɖe TADO eye ɖewo hã tso fiaɖuƒe ɖe NƆTSIẼ.\nƔeyiɣi dzidzia ɖewo megbe la, amesiwo nɔ TADO ƒe hatsotsoa me la, ʋu dzo le teƒe ma hã. Ɖewo yi tso fiaɖuƒe ɖe ALLADA he tu Allada dua kple Ouidah dua, Kutɔŋu (Cotonu: ŋkɔ sia nye ablotsi yevu siwo tso Frãns la ƒe nuyɔyɔ). Emegbe ame aɖewo ga ʋu le Allada heyi tso fiaɖuƒe ɖe AGBOME ( Abomey: ŋkɔ sia nye ablotsi yevu siwo tso Frãns la ƒe nuyɔyɔ), eye amea ɖewo yiɖa tso fiaɖuƒe ɖe XƆGBONU alo Hogbonou (Porto-Novo: ŋkɔ sia nye ablotsiyevu siwo tso Portugal la ƒe nuyɔyɔ). Amesiwo nɔ NƆTSIẼ hã kaka emegbe ɖe wòƒe Fia Agɔkɔli ƒe ŋutasesẽ ta. Amesiawoe nye Eʋeawo le amadede aŋgbãɖiɖi me le nɔnɔmetata si kpɔm mìele la dzi. Adzawo susɔ nɔ TADO dua me; Ƒlaƒeɖatɔwo nye amesiwo le amadede gbemu me. Ƒlaƒeɖatɔwo nye amesiwo tu Allada, Kutɔnu kple Ouidah duawo. Fɔawo nye amesiwo ga ʋu dzo le Allada heyi tu Agbome (Abomey) fiaɖuƒe kple Xɔgbonu alo Hogbonou (Porto-Novo) fiaɖuƒe la. Dukɔ siawo ( Eʋeawo - Adzawo - Ƒlaƒeɖatɔwo - Fɔawo ) ƒe nuwɔnawo (dekɔnuwo) ɖia ɖeka eye wòƒe gbe gbɔgblɔawo hã ɖi wonɔɛwo esia tae Ablotsi-yevuawo yɔa wò bena GBE dolawo.


Na Yehowa Nalé Wò Ðe Te Le Dɔba Dzi!—Psalmo 41:3 | Nusɔsrɔ̃\n“Yehowa alée ɖe te le dɔba dzi.”—PSALMO 41:3.\nHADZIDZI: 23, 138\nAleke Psalmo 41:3 ate ŋu ado ŋusẽ mí ne míedze dɔ?\nNu ka tae míegakpɔa mɔ be Mawu nada dɔ na mí nukutɔe egbea o?\nNu ka tae wòle be míakpɔ nyuie ne ame aɖe ɖo aɖaŋu na mí le lãmesẽnyawo ŋu?\n1, 2.Nu kae Mawu wɔ na amewo le blema, eye nu ka ŋue ame geɖe buna egbea?\nNE ÈDZE dɔ vevie la, ɖewohĩ àbia ɖokuiwò be, ‘Ðe mahaya?’ Ate ŋu adzɔ be wò ƒometɔ alo xɔlɔ̃ aɖe dze dɔ eye mènya nenye be atsi agbe o. Mí katã míedina be mía kple ame siwo míelɔ̃ la míanɔ lãmesẽ me. Biblia ƒo nu tso ame aɖewo siwo dze dɔ eye wodi vevie be yewoanya ne yewoahaya la ŋu. Kpɔɖeŋu ɖekae nye Fia Ahaziya, si nye Ahab kple Izebel viŋutsu. Esime fia la dze afɔku la, etsi dzi nenye be yeagate ŋu atso ɖe yeƒe afɔwo dzi ake. Kpɔɖeŋu bubue nye Siria Fia Ben-Hadad, si dze dɔ vevie eye wòbia nenye be yeƒe lãme asẽ.—2 Fiawo 1:2; 8:7, 8.\n2 Biblia gblɔ na mí be le blema la, Yehowa to nukumɔwo dzi da dɔ na amewo eye wòto eƒe nyagblɔɖilawo dzi fɔ ame kukuwo gɔ̃ hã ɖe tsitre. (1 Fiawo 17:17-24; 2 Fiawo 4:17-20, 32-35) Egbea, ame geɖe siwo le dɔ lém la bua eŋu ne Mawu ato mɔ aɖe nu ada dɔ na yewo hã.\n3-5. Nu kae Yehowa kple Yesu ate ŋu awɔ, eye biabia kawo mee míadzro?\n3 Ŋusẽ le Yehowa si be wòatsɔ dɔléle ahe to na ame loo alo be wòada dɔ na ame. Le kpɔɖeŋu me, etsɔ dɔ vɔ̃ he to na Farao si nɔ anyi le Abraham ŋɔli kpakple Mose nɔvinyɔnu Miriam. (1 Mose 12:17; 4 Mose 12:9, 10; 2 Samuel 24:15) Eye ne Israel-viwo mewɔ nuteƒe o la, etea ŋu kplɔa “dɔléle kple dɔvɔ̃” ƒua wo. (5 Mose 28:58-61) Gake le nudzɔdzɔ bubuwo hã me la, Yehowa ɖe dɔlélewo ɖa le eƒe amewo dome. (2 Mose 23:25; 5 Mose 7:15) Eyɔ dɔ wo dometɔ aɖewo gɔ̃ hã tẽe. Ame ɖekae nye Hiob, esi wòdze dɔ vevie hedi ku be yeaku la, Yehowa yɔ dɔe.—Hiob 2:7; 3:11-13; 42:10, 16.\n4 Míeka ɖe edzi vevie be ŋusẽ le Yehowa si be wòada dɔ na dɔnɔwo katã. Yesu hã ate ŋu awɔ esia. Esime wònɔ anyigba dzi la, eyɔ dɔ kpodɔlélawo kple ame siwo ŋu anyidzedɔ nɔ. Eda dɔ na ŋkuagbãtɔwo kple lãmetututɔwo hã. (Xlẽ Mateo 4:23, 24; Yohanes 9:1-7) Yesu ƒe nukunu siawo na míele mɔ kpɔm na nu nyui geɖe siwo wòawɔ na mí le xexe yeyea me la vevie. Ɣemaɣie “dua me tɔ aɖeke magblɔ be, ‘Mele dɔ lém’ o.”—Yesaya 33:24.\n5 Ke ne mía dometɔ aɖe dze dɔ vevie la, ɖe míanɔ mɔ kpɔm be Yehowa alo Yesu nayɔ dɔ mí nukutɔe fifia? Eye nu ka ŋue wòle be míade ŋugble le ne míele dɔdamɔnu aɖe tiam?\nÐO ŊU ÐE YEHOWA ŊU LE DƆLÉƔI\n6. Nu kae Biblia gblɔ tso nukunu siwo ƒe alafa gbãtɔ me Kristotɔwo wɔ ŋu?\n6 Le ƒe alafa gbãtɔ me la, Yehowa kɔ gbɔgbɔ kɔkɔea ɖe Kristotɔwo dzi eye wòna ŋusẽ wo dometɔ aɖewo be woawɔ nukunuwo. (Dɔwɔwɔwo 3:2-7; 9:36-42) Wotea ŋu daa dɔ na amewo hedoa gbe bubuwo hã nukutɔe. (1 Korintotɔwo 12:4-11) Gake ɣeyiɣi aɖe megbe la, nukunu mawo nu va yi abe ale si Biblia gblɔe ene. (1 Korintotɔwo 13:8) Eya ta egbea míegakpɔa mɔ be Mawu nada dɔ na míawo ŋutɔ alo míaƒe lɔlɔ̃tɔwo nukutɔe o.\nYehowa nya nu siwo me tom esubɔlawo le, eye maŋlɔ wo be akpɔ o\n7. Aleke Psalmo 41:3 me nyawo faa akɔ na mí?\n7 Gake ne wò lãme gblẽ la, Yehowa afa akɔ na wò ahalé wò ɖe te abe ale si wòwɔe na esubɔla siwo nɔ anyi le blema ene. Fia David gblɔ be: “Dzidzɔtɔe nye ame si bua ame tsɛ ŋu; Yehowa axɔ nɛ le xaxaɣi. Yehowa adzɔ eŋu, eye wòaxɔe ɖe agbe.” (Psalmo 41:1, 2) David ƒe nya siawo mefia be ame nyui siwo nɔ anyi ɣemaɣi, siwo kpena ɖe ame tsɛwo ŋu la, maku akpɔ o. Ke aleke Yehowa axɔ na ame nyui la? David gblɔ be: “Yehowa alée ɖe te le dɔba dzi; àɖɔli eƒe aba keŋkeŋ le eƒe dɔléɣi.” (Psalmo 41:3) Yehowa nya nu siwo me tom esubɔlawo le, eye maŋlɔ wo be akpɔ o. Ade dzi ƒo na wo ahana nunya wo. Gakpe ɖe eŋu la, Yehowa wɔ míaƒe ŋutilã la be wòate ŋu ayɔ dɔ eɖokui vivivi.\n8. Le Psalmo 41:4 me la, nu kae David bia Yehowa be wòawɔ na ye esime wònɔ dɔ lém vevie?\n8 Le Psalmo 41 ma ke me la, David ƒo nu tso ɣeyiɣi si me wòdze dɔ vevie si na wògbɔdzɔ hetsi dzi le eɖokui me ŋu. Edze abe ɣemaɣie via Absalom nɔ agbagba dzem be yeaxɔ fiazikpuia le esi ene. David ƒe lãme gblẽ vevie eya ta mete ŋu kpe akɔ kple Absalom o. Enyae nyuie be nu vɔ̃ɖi si yewɔ kple Bat-Seba gbɔe yeƒe ƒomekuxi siawo tso. (2 Samuel 12:7-14) Eya ta nu kae wòwɔ? Edo gbe ɖa be: “Oo Yehowa, ve nunye. Da gbe le ŋunye, elabena mewɔ nu vɔ̃ ɖe ŋuwò.” (Psalmo 41:4) David nya be Yehowa tsɔ yeƒe nu vɔ̃a ke ye, eya ta eka ɖe edzi be alé ye ɖe te le yeƒe dɔba dzi. Gake ɖe David nɔ mɔ kpɔm be Yehowa nada dɔ na ye nukutɔea?\n9. (a) Nu kae Yehowa wɔ na Fia Hizkiya? (b) Nu kae David ya di be Yehowa nawɔ na ye?\n9 Ele eme be ɣeaɖewoɣi Mawu tianɛ be yeayɔ dɔ amewo ya. Le kpɔɖeŋu me, esime Fia Hizkiya dze dɔ de kuku ge la, Yehowa yɔ dɔe. Hizkiya ƒe lãme sẽ eye wòganɔ agbe ƒe 15 kpee. (2 Fiawo 20:1-6) Gake David ya menɔ mɔ kpɔm na nukunu o. Ke boŋ enɔ mɔ kpɔm be Mawu akpe ɖe ye ŋu abe ale si ko wòkpena ɖe “ame si bua ame tsɛ ŋu” la ŋui ene. Ƒomedodo nyui nɔ David kple Yehowa dome, eya ta enɔ bɔbɔe nɛ be wòabia Yehowa be wòafa akɔ na ye ahalé ye ɖe te le yeƒe dɔba dzi. Edo gbe ɖa hã be yeƒe ŋutilã nawɔ eƒe dɔ ne yeahaya. Míawo hã míate ŋu ado gbe ɖa na Yehowa nenema.—Psalmo 103:3.\n10. Nu kae dzɔ ɖe Trofimo kple Epafrodito dzi, eye nu kae míesrɔ̃ tso eme?\n10 Le ƒe alafa gbãtɔ me la, menye Kristotɔwo katãe woda dɔ na nukutɔe o togbɔ be apostolo Paulo kple apostolo bubuwo yɔa dɔ dɔnɔwo hã. (Xlẽ Dɔwɔwɔwo 14:8-10.) Apostolo Paulo da dɔ na Publio fofo si nɔ asrãdɔ lém eye wònɔ kpeta hã dem. Paulo “do gbe ɖa, da eƒe asiwo ɖe edzi, eye wòyɔ dɔe.” (Dɔwɔwɔwo 28:8) Gake ɖe Paulo yɔ dɔ ame nyanyɛ ɖe sia ɖea? Ao. Paulo kple exɔlɔ̃ Trofimo wozɔ mɔ yi nya nyui gblɔƒe le duta. (Dɔwɔwɔwo 20:3-5, 22; 21:29) Esi Trofimo dze dɔ la, Paulo meyɔ dɔe o. Le Trofimo ƒe dɔlélea ta la, mete ŋu yi mɔzɔzɔa dzi kple Paulo o, ke boŋ etsi Mileto be yeƒe lãme nasẽ gbɔ hafi. (2 Timoteo 4:20) Paulo xɔlɔ̃ bubu si ŋkɔe nye Epafrodito hã dze dɔ vevie de kuku ge kloe. Gake Biblia megblɔ be Paulo da gbe le eŋu o.—Filipitɔwo 2:25-27, 30.\nAÐAŊUÐOÐO KAE NÀSE?\n11, 12. Nu kae míenya tso Luka ŋu, eye aleke wòkpe ɖe Paulo ŋui?\n11 Atikewɔlae Luka nye, eye ezɔa mɔ kple Paulo. (Dɔwɔwɔwo 16:10-12; 20:5, 6; Kolosetɔwo 4:14) Anɔ eme be ewɔa atike na Paulo kple ame bubuwo ne wodze dɔ le woƒe nya nyui gbɔgblɔdɔa me. (Galatiatɔwo 4:13) Abe ale si Yesu gblɔe ene la, “ame siwo le dɔ lém” hiã gbedala.—Luka 5:31.\nEle be míakpɔ nyuie ne ame aɖe ɖo aɖaŋu na mí le lãmesẽnyawo ŋu\n12 Menye ame si nɔa aɖaŋu ɖom na amewo tso lãmesẽnyawo ŋue Luka nye o. Atikewɔla si xɔ hehee wònye. Biblia megblɔ afi si wòsrɔ̃ atikewɔwɔ le alo ɣeyiɣi si me wòsrɔ̃e o. Gake egblɔ be Paulo ɖo Luka ƒe gbedonamewo ɖe Kolose nɔviwo. Eya ta anɔ eme be dɔdadasrɔ̃suku aɖe si le Laodikea, si nye dugã aɖe si gogo Kolose ye Luka xɔ hehea le. Esi Luka nɔ eƒe Nyanyuigbalẽa kple Dɔwɔwɔwo ƒe agbalẽa ŋlɔm la, ezã nya siwo atikewɔlawo zãna. Esi wònye dɔ sia wɔlae wònye ta la, eƒo nu tso ame siwo ŋu Yesu da gbe le la dometɔ geɖe ŋu.\n13. Hafi míaɖo aɖaŋu alo axɔ aɖaŋuɖoɖo aɖe ku ɖe atikewɔnyawo ŋu la, nu ka dzie wòle be míaɖo ŋkui?\n13 Egbea mía nɔvi aɖeke mate ŋu ada dɔ na mí nukutɔe o. Gake esi wodi vevie be yewoakpe ɖe mía ŋu ta la, wo dometɔ aɖewo aɖo aɖaŋu na mí ne míebia wo o gɔ̃ hã. Aɖaŋu siawo dometɔ aɖewo megblẽ o. Paulo hã wɔ esia esi wòɖo aɖaŋu na Timoteo be wòanɔ wain vi aɖe nom. Elabena dɔmeɖui nɔ fu ɖem na Timoteo, le tsi ƒoɖi aɖe si wòanya no ta. * (Kpɔ etenuŋɔŋlɔa.) (Xlẽ 1 Timoteo 5:23.) Ke hã ele be míaɖɔ ŋu ɖo. Nɔvi aɖe ate ŋu aƒoe ɖe mía nu be míano yevutike alo ameyibɔtike aɖe, alo be míaɖu nuɖuɖu aɖewo alo atsri ɖewo. Ðewohĩ agblɔ be atike sia tututue xɔ na yeƒe ƒometɔ aɖe si nɔ nɔnɔme ma tɔgbi me. Gake esia mefia be anyo na ame sia ame o. Mina wòanɔ susu me na mí be ne ame gbogbo aɖewo zã atike alo dɔdamɔnu aɖe wòɖe vi na wo hã la, ate ŋu agblẽ nu geɖe le ame aɖe ya ŋu.—Xlẽ Lododowo 27:12.\nBU NUWO ŊU NYUIE\n14, 15. (a) Ame kawo ŋue wòle be míakpɔ nyuie le? (b) Nufiame kae le Lododowo 14:15 me na mí?\n14 Mí katã míedi vevie be míanɔ lãmesẽ me ale be míate ŋu awɔ dɔ geɖe na Yehowa ahakpɔ dzidzɔ le agbe me. Gake esi míede blibo o ta la, míadze dɔ godoo. Ne míaƒe lãme gblẽ la, míawo ŋutɔe atia dɔdamɔnu si sɔ na mí. Nublanuitɔe la, ame aɖewo alo dɔwɔƒe aɖewo gblɔna be yewokpɔ dɔléle aɖe ƒe atike, evɔ wònye ga ko dim wole. Woagblɔ be ame gbogbo aɖewo zã yewoƒe atikea wòda dɔ na wo. Ne míedze dɔ la, míedina be míate atike ɖe sia ɖe si ate ŋu ana míaƒe lãme nasẽ ne míanɔ agbe didi la kpɔ. Gake ‘vuvɔ mewɔa ame wodzea dzo me o’ ɖe! Mawu ƒe Nya la gblɔ be: “Ðekemanyala xɔa nya sia nya dzi sena, ke aɖaŋudzela léa ŋku ɖe eƒe afɔɖeɖewo katã ŋu.”—Lododowo 14:15.\nEle be míaɖɔ ŋu ɖo eye míagaxɔ nya sia nya ko dzi ase o\n15 Ne míedze aɖaŋu alo dze nunya la, míaxɔ nya sia nya ko dzi ase o, vevietɔ ne ame si le nyaa gblɔm na mí mexɔ hehe gbagbe aɖeke o. Àte ŋu abia ɖokuiwò be: ‘Ame sia gblɔ be nunyiametike sia, gbe sia, alo nuɖuɖu sia kpe ɖe ame geɖe ŋu, gake ɖe meka ɖe edzi be atike mae da dɔ na ameawoa? Ne exɔ na ame aɖewo hã la, aleke mawɔ anya ne anyo na nye hã? Esi wònye be ‘ta menɔa anyi klo ɖɔa kuku o’ ta la, ɖe manyo be maku eme ahabia kpekpeɖeŋu tso ame siwo nya nu tso nye dɔlélea ŋu nyuie gbɔ oa?’—5 Mose 17:6.\n16. Nu ka ŋue wòle be míabu ne míele nya me tsom le lãmesẽnyawo ŋu?\n16 Ele be ‘míaɖɔ ŋu ɖo’ ne míele nya me tsom le dɔdamɔnu alo dodokpɔ siwo dzi míalɔ̃ ɖo ŋu. (Tito 2:12) Esia le vevie ŋutɔ nenye be dɔdamɔnua alo dodokpɔa wɔ moya. Ðe ame si gbɔ meyi ate ŋu aɖe ale si wòle dodokpɔa wɔ gee kple ale si tututu atikea wɔa dɔe mea? Ðe eƒe numeɖeɖea wɔ nukua? Ðe atikewɔla bubuwo hã da asi ɖe dɔdamɔnu alo dodokpɔ sia dzia? (Lododowo 22:29) Ðewohĩ amea agblɔ be dukɔ didi aɖe mee wokpɔ atike sia tsoe eye ɖɔkita siwo le afi sia menya nu tso eŋu haɖe o. Gake ɖe kpeɖodzi aɖe li be atikea daa dɔ ma nyateƒea? Ame aɖewo hã agblɔ tso atike aɖe ŋu be nu ɣaɣla aɖe le eme alo ŋusẽ aɖe le megbe nɛ. Afɔku le eme. Ðo ŋku edzi be Mawu xlɔ̃ nu mí be míagazã vivimeŋusẽwo o.—5 Mose 18:10-12; Yesaya 1:13.\n‘MINƆ ANYI SESĨE’\n17. Nu kae mía dometɔ ɖe sia ɖe dina?\n17 Dɔdzikpɔha si nɔ anyi le ƒe alafa gbãtɔ me ɖo lɛta ɖe nɔviwo le hamewo me hegblɔ nu siwo wòle be woatsri. Dɔdzikpɔhaa gblɔ le lɛtaa ƒe nuwuwu be: “Ne miete mia ɖokui ɖa kura tso nu siawo ŋu la, ekema eme anyo na mi. Minɔ anyi nyuie!” (Dɔwɔwɔwo 15:29) Togbɔ be ɖeko wozã nya mamlɛ siawo abe gbedoname ene hã la, eɖoa ŋku edzi na mí be esɔ be míadi be míanɔ lãmesẽ nyui me.\nTogbɔ be míedi be míanɔ lãmesẽ me hã la, Yehowa subɔsubɔ koŋ ŋue míaƒe susu nɔna (Kpɔ memama 17)\n18, 19. Nu kae míele mɔ kpɔm na le xexe yeyea me?\n18 Míekpɔe be míate ŋu aƒo asa na dɔléle keŋkeŋ o elabena míede blibo o. Eye ne míedze dɔ la, míekpɔa mɔ be Yehowa nada dɔ na mí nukutɔe o. Ke boŋ míele mɔ kpɔm na ɣeyiɣi si Mawu ada dɔ na mí keŋkeŋ la vevie. Le Nyaɖeɖefia 22:1, 2 la, apostolo Yohanes ƒo nu tso ‘agbetsi’ kple ‘agbeti’ siwo ayɔ dɔ ame sia ame la ŋu. Menye gbetike siwo nom míele fifia alo atike aɖe si míava no le xexe yeyea me ŋu nya gblɔm wole o. Ke boŋ ‘agbetsi’ kple ‘agbeti’ la tsi tre ɖi na nu siwo katã Yehowa kple Yesu awɔ na mí be míanɔ agbe tegbetegbee.—Yesaya 35:5, 6.\n19 Míele mɔ kpɔm na ɣeyiɣi dodzidzɔname ma vevie ŋutɔ. Gake fifia la, míeka ɖe edzi be Yehowa lɔ̃ mía dometɔ ɖe sia ɖe eye wònya fu siwo katã kpem míele la nyuie. Abe David ene la, míexɔe se bliboe be Yehowa magblẽ mí ɖi akpɔ le míaƒe dɔba dzi o. Alé ame siwo katã wɔa nuteƒe nɛ la ɖe te!—Psalmo 41:12.\n^ mm. 13 Agbalẽ aɖe gblɔ be, dzɔdzɔmeŋutinunyalawo de dzesii be dɔlékui si hea dɔmeɖui sesẽ vɛ kpakple dɔlékui bubu aɖewo tea ŋu kuna kaba ne wokɔ wain ɖe wo dzi.—The Origins and Ancient History of Wine.\nYehowa alé wò ɖe te le dɔba dzi: Esia fia be àte ŋu aɖo ŋu ɖe Yehowa ŋu be alé be na ye ne èdze dɔ. Do gbe ɖa nàbia nunya be nàtso nya me nyuie le lãmesẽnyawo ŋu. Yehowa afa akɔ na wò ahade dzi ƒo na wò. Eye edo ŋugbe be eteƒe madidi o, yeada dɔ na mí keŋkeŋ


Ðe Yehowa Ƒe Susu Le Dzɔdzɔenyenye Ŋu Le Asiwòa? | Nusɔsrɔ̃\nGBE BUBU Afrikaans Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Armenian (West) Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chuvash Cibemba Cinyanja Colombia Tokunɔgbe Croatian Cuba Tokunɔgbe Czech Czech Republic Tokunɔgbe Dangme Danish Digor Douala Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Georgian German Germany Tokunɔgbe Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kannada Kenya Tokunɔgbe Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Tokunɔgbe Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Portugal Tokunɔgbe Portuguese Punjabi Quebec Tokunɔgbe Quechua (Bolivia) Romania Tokunɔgbe Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Venezuela Tokunɔgbe Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\n“Maɖe gbeƒã Yehowa ƒe ŋkɔ . . . , Mawu nyateƒetɔ, ame si mewɔa nu madzɔmadzɔ gbeɖe o.”—5 MOSE 32:3, 4.\nHADZIDZI: 110, 2\n1, 2. (a) Nu madzɔmadzɔ kae wowɔ ɖe Nabot kple viaŋutsuwo ŋu? (b) Nɔnɔme nyui eve kawo ŋue míaƒo nu tsoe le nyati sia me?\nKPƆ nudzɔdzɔ sia le susu me ɖa. Woda alakpa ɖe ŋutsu aɖe si be ewɔ nu vɔ̃ gã aɖe si dze na ku. Eƒe ƒometɔwo kple xɔlɔ̃wo ƒe nu ku esi wokpɔe be ŋutsu siwo wonya le nutoa me be wonye yakamewo la ƒe aʋatsoɖaseɖiɖi dzie wonɔ te ɖo bu fɔe. Ete ɖe ame siwo lɔ̃ dzɔdzɔenyenye la dzi ŋutɔ esi wokpɔ eteƒe wowu ame maɖifɔ ma kple viaŋutsuwo. Menye nyakpakpae ŋutinya sia nye o. Yehowa subɔla wɔnuteƒe aɖe si ŋkɔe nye Nabot, si nɔ agbe le Israel Fia Ahab ƒe dziɖuɣi la ƒe ŋutinyae.—1 Fia. 21:11-13; 2 Fia. 9:26.\n2 Le nyati sia me la, míadzro Nabot kple hamemetsitsi wɔnuteƒe aɖe si nɔ ƒe alafa gbãtɔ me Kristotɔ hamea me, si ɖe afɔ gbegblẽ aɖe la ƒe ŋutinyawo me. Ne míele Biblia me nudzɔdzɔ siawo me dzrom la, míakpɔe be hafi míate ŋu aɖee afia be Yehowa ƒe susu le dzɔdzɔenyenye ŋu le mía si la, ele be míabɔbɔ mía ɖokui. Míakpɔe hã be, ne míekpɔ nu madzɔmadzɔ wɔwɔ teƒe le hamea me eye míelɔ̃ faa be míatsɔ ake la, esia aɖee afia be Yehowa ƒe susu le dzɔdzɔenyenye ŋu le mía si.\nWOTSO AFIA VƆ̃ÐI\n3, 4. Ame ka ƒomevie Nabot nye, eye nu ka tae wògbe be yemadzra waingblea na Fia Ahab o?\n3 Nabot wɔ nuteƒe na Yehowa le ɣeyiɣi si me Israel-vi akpa gãtɔ nɔ Fia Ahab kple Fiasrɔ̃ Izebel si vɔ̃ɖi ŋutɔ la ƒe kpɔɖeŋu gbegblẽ srɔ̃m. Baal subɔla mawo medea bubu Yehowa ŋu kura o, eye womewɔa eƒe nudidiwo dzi hã o. Ke Nabot ya dea asixɔxɔ ƒomedodo si le eya kple Yehowa dome ŋu wu eya ŋutɔ ƒe agbe gɔ̃ hã.\n4 Xlẽ 1 Fiawo 21:1-3. Esi Ahab gblɔ na Nabot be yeaƒle eƒe waingblea alo yeatsɔ waingble bubu si nyo wu aɖo eteƒe nɛ la, Nabot gbe. Nu ka tae? Eɖe eme bubutɔe be: “Mesɔ le Yehowa ŋkume be matsɔ tɔgbuinyewo ƒe domenyinu la ana wò o.” Nu si tae Nabot gbe ɖoe nye be, Yehowa de se na Israel-viwo be mele be woadzra ƒome ƒe domenyinu ɖikaa o. (3 Mose 25:23; 4 Mose 36:7) Eme kɔ ƒãa be Yehowa ƒe susu le nuwo ŋu nɔ Nabot si.\n5. Akpa kae Izebel wɔ le Nabot wuwu me?\n5 Nublanuitɔe la, esi Nabot gbe be yemadzra anyigbaa o ta la, Fia Ahab kple srɔ̃a wɔ nu vlo aɖewo si ɖe fu ŋutɔ. Esi Izebel di be anyigbaa nasu ye srɔ̃ si ta la, ena woda alakpa ɖe Nabot si, si wɔe be wowu Nabot kple viaŋutsuwo. Nu kae Yehowa awɔ tso nu madzɔmadzɔ dziŋɔ sia ŋu?\nYEHOWA DRƆ̃A ƲƆNU DZƆDZƆE\n6, 7. Aleke Yehowa ɖee fia be yelɔ̃a nya dzɔdzɔe, eye nu ka tae esia anya fa akɔ na Nabot ƒe ƒometɔwo kple exɔlɔ̃wo?\n6 Yehowa ɖe afɔ kaba esi wòdɔ Eliya ɖe Ahab gbɔ be wòaƒo nu nɛ. Eliya bu fɔ Ahab be enye amewula kple fiafi. Aleke Yehowa drɔ̃ ʋɔnu Ahab? Nu si dzɔ ɖe Nabot kple viaŋutsuwo dzi la kee adzɔ ɖe Ahab kple srɔ̃a kpakple viaŋutsuwo dzi.—1 Fia. 21:17-25.\n7 Togbɔ be Nabot ƒe ƒometɔwo kple exɔlɔ̃wo xa nu ɖe ale si Ahab wu Nabot kple viawoe ŋuti hã la, ɖikeke mele eme o be wokpɔ akɔfafa esi wova nyae be nu madzɔmadzɔ si nɔ edzi yim la nɔ nyanya na Yehowa, eye etso ɖe eŋu kaba. Ke hã, nane si womanɔ mɔ kpɔm na o, si ate ŋu ado woƒe ɖokuibɔbɔ kple ŋuɖoɖo ɖe Yehowa ŋu kpɔ la va dzɔ.\n8. Aleke Ahab wɔ nui esi wogblɔ Yehowa ƒe ʋɔnudrɔ̃gbedeasia nɛ, eye nu kae do tso eme?\n8 Esi Ahab se Yehowa ƒe ʋɔnudrɔ̃nyawo la, “edze eƒe awuwo, ta akpanya, eye wòtsi nu dɔ, etsi akpanya me dɔ, eye wònɔ yiyim kpookpookpoo.” Ahab bɔbɔ eɖokui! Eya ta nu kae Yehowa wɔ? Egblɔ na Eliya be: “Esi wòbɔbɔ eɖokui le ŋkunyeme ta la, nyemahe vɔ̃ la vɛ le eŋɔli o. Mahe vɔ̃ la ava eƒe aƒe la dzi le via ŋɔli.” (1 Fia. 21:27-29; 2 Fia. 10:10, 11, 17) Yehowa, ame si “dzroa dziwo me kpɔna” la, kpɔ nublanui na Ahab va se ɖe afi aɖe.—Lod. 17:3.\nÐOKUIBƆBƆ KPƆA AME TA\n9. Nu ka tae ɖokuibɔbɔ akpɔ Nabot ƒe ƒometɔwo kple exɔlɔ̃wo ta?\n9 Aleke ame siwo nya nu tso Ahab ƒe nu vlo wɔwɔa ŋu ase le wo ɖokui me ku ɖe Yehowa ƒe nyametsotsoa ŋu? Ale si wòdze abe Yehowa kpɔ eme na Ahab la anya do Nabot ƒe ƒometɔwo kple exɔlɔ̃wo ƒe xɔse kpɔ. Ekema anɔ eme be ɖokuibɔbɔ kpɔ wo ta, si wɔe be woyi edzi subɔ Yehowa Mawu nuteƒewɔwɔtɔe le esi woka ɖe edzi be mate ŋu awɔ nu madzɔmadzɔ gbeɖe o ta. (Xlẽ 5 Mose 32:3, 4.) Ne Yehowa va fɔ ame dzɔdzɔewo ɖe tsitre la, Nabot kple viaŋutsuwo kpakple woƒe ƒomewo akpɔe be Yehowa tso afia dzɔdzɔe na yewo. (Hiob 14:14, 15; Yoh. 5: 28, 29) Gawu la, ame si bɔbɔ eɖokui la ɖoa ŋku edzi be “Mawu vavã la le dɔwɔwɔ ɖe sia ɖe ƒomevi he ge ava ʋɔnui, esiwo le ɣaɣla hã, eɖanye nyui alo vɔ̃ o.” (Nyagb. 12:14) Ɛ̃, ne Yehowa le ʋɔnu drɔ̃m la, ebua nu siwo mele nyanya me na mí o hã ŋu hafi tsoa afia. Eya ta, ɖokuibɔbɔ kpɔa ame siwo ŋu wowɔ nu madzɔmadzɔ ɖo la ta ale be woƒe xɔse nagagbɔdzɔ o.\n10, 11. (a) Nɔnɔme kawoe ate ŋu ana wòahiã be míatrɔ míaƒe susu le nu si míebuna nu dzɔdzɔe la ŋu? (b) Mɔ kawo nue ɖokuibɔbɔ akpɔ mía ta le?\n10 Aleke nàwɔ nui ne mèse hamemetsitsiwo ƒe nyametsotso aɖe gɔme o alo wò susu mewɔ ɖeka kple wo tɔ le nyaa ŋu o? Le kpɔɖeŋu me, nu kae nàwɔ ne woxɔ subɔsubɔmɔnukpɔkpɔ nyui aɖe le wò ŋutɔ loo alo wò ame vevi aɖe si? Ke ne woɖe srɔ̃wò alo viwò alo xɔ̃wò vevi aɖe le haa me evɔ wò susu mewɔ ɖeka kple nyametsotsoa o hã ɖe? Ke ne èse le ɖokuiwò me be wokpɔ nublanui na nu gbegblẽ wɔla aɖe madzemadzee hã ɖe? Nu siawo ate ŋu ado ale si gbegbe míexɔ Yehowa dzi se kple ale si míeka ɖe eƒe hakplɔɖoɖowo dzi la akpɔ. Aleke ɖokuibɔbɔ akpɔ tawò le nɔnɔme siawo tɔgbi me? Bu mɔ eve aɖewo ŋu kpɔ.\nAleke nàwɔ nui ne wò susu mewɔ ɖeka kple nyametsotso aɖe si hamemetsitsiwo ɖe gbeƒãe o? (Kpɔ memama 10, 11)\n11 Gbã, ɖokuibɔbɔ ana míalɔ̃ ɖe edzi be míenya nu sia nu ku ɖe nya bliboa ŋu o. Aleke kee míeɖanya nu tso nɔnɔmea ŋui o, Yehowa koe tea ŋu nyana nu si le ame ƒe dzi me. (1 Sam. 16:7) Ŋkuɖoɖo nyateƒe matrɔmatrɔ sia dzi ana míabɔbɔ mía ɖokui, anya afi si míaƒe ŋutete se ɖo, eye míaɖɔ míaƒe susu ɖo le nyaa ŋu. Evelia, ɖokuibɔbɔ akpe ɖe mía ŋu míayi edzi anye toɖolawo eye míagbɔ dzi ɖi anɔ Yehowa sinu kpɔm be wòaɖɔ nu madzɔmadzɔ ɖe sia ɖe ɖo. Esia wɔ ɖeka kple nya si nunyalaa gblɔ be: “Eme anyo na ame siwo vɔ̃a Mawu vavã la godoo . . . , ke eme manyo na ame vɔ̃ɖi ya o, eye madidi eƒe agbenɔƒe” hã ɖe edzi o. (Nyagb. 8:12, 13) Ðikeke mele eme o be ɖokuibɔbɔ aɖe vi na míawo ŋutɔwo kple ame siwo katã nyaa ka.—Xlẽ 1 Petro 5:5.\nALAKPANUWƆWƆ AÐE SI YI EDZI LE HAMEA ME\n12. Ŋutinya ka mee míadzro fifia, eye nu ka tae?\n12 Le ƒe alafa gbãtɔ me la, nɔnɔme aɖe do mo ɖa le Kristo hame si le Antiokia si le Siria la me si do nɔviawo ƒe ɖokuibɔbɔ kpɔ, eye wòna wòdze ƒãa nenye be wolɔ̃a tsɔtsɔke. Na míadzro nudzɔdzɔ ma me ne míakpɔ ale si wòakpe ɖe mía ŋu míadzro mía ɖokui me ku ɖe ale si míewɔa nui ne eva hiã be míatsɔ ake ŋu. Eye ana ale si tsɔtsɔke do ƒome kple ale si Yehowa bua dzɔdzɔenyenyee me hã nakɔ na mí.\n13, 14. Subɔsubɔmɔnukpɔkpɔ kae su Petro si, eye aleke wòwɔ nu dzinɔameƒotɔe?\n13 Apostolo Petro nye hamemetsitsi si wonya nyuie le Kristo hamea me. Enɔ Yesu ŋu kplikplikpli eye wòtsɔ agbanɔamedzi kpekpewo. (Mat. 16:19) Le kpɔɖeŋu me, le ƒe 36 K.Ŋ. la, mɔnukpɔkpɔ su Petro si wògblɔ nya nyuia na Kornelio kple eƒe aƒemetɔwo. Esia ɖe dzesi, elabena Dukɔwo me tɔ aʋamatsomatsotɔe Kornelio nye. Esi Kornelio kple eƒe aƒemetɔwo xɔ gbɔgbɔ kɔkɔe la, Petro ʋu eme be: “Ðe ame aɖe ate ŋu axe mɔ be woaganyrɔ ame siawo ɖe tsi me, esi woxɔ gbɔgbɔ kɔkɔe la abe míawo ke ene oa?”—Dɔw. 10:47.\n14 Le ƒe 49 K.Ŋ. la, apostoloawo kple hamemetsitsi siwo le Yerusalem la kpe ta be yewoakpɔe ɖa nenye be ele be woabia tso Dukɔwo me tɔ siwo va zu Kristotɔwo la si be woatso aʋa hã. Le kpekpe ma me la, Petro ƒo nu kple dzideƒo eye wòɖo ŋku edzi na nɔviawo be ƒe aɖewo do ŋgɔ la, Dukɔwo me tɔwo xɔ gbɔgbɔ kɔkɔe ƒe nunana faa la. Nudzɔdzɔ ma si teƒe Petro kpɔ, si ŋu wòƒo nu tsoe la kpe ɖe ƒe alafa gbãtɔ me dɔdzikpɔhaa ŋu wokpɔ ta na nya ma. (Dɔw. 15:6-11, 13, 14, 28, 29) Anɔ eme be Yudatɔwo kple Dukɔwo me tɔ siwo zu Kristotɔwo siaa kpɔ ŋudzedze ɖe ale si Petro ƒo nu tso nya ma ŋu dzinɔameƒotɔe ŋu. Masesẽ be ame naka ɖe ame sia si tsi le gbɔgbɔ me alea la dzi kura o.—Heb. 13:7.\n15. Vodada kae Petro wɔ esime wònɔ Antiokia si le Siria? (Kpɔ nɔnɔmetata si le nyati sia ƒe gɔmedzedze.)\n15 Ɣeyiɣi kpui aɖe le kpekpe ma si wowɔ le ƒe 49 K.Ŋ. me megbe la, Petro gayi Antiokia si le Siria. Le afi ma la, ede ha kple nɔvi siwo nye Dukɔwo me tɔwo la faa. Ðikeke mele eme o be, sidzedze kple nuteƒekpɔkpɔ si su Petro si la ɖe vi na wo. Eya ta, bu ale si wòawɔ nuku na wo eye wòate ɖe wo dzii esi gbe ɖeka kple eƒe zãdodo ko Petro dzudzɔ nuɖuɖu kpli wo la ŋu kpɔ. Petro ƒe nuwɔnaa kpɔ ŋusẽ gbegblẽ ɖe hamea me tɔ bubu siwo nye Yudatɔwo, siwo dome Barnaba hã nɔ dzi. Nu kae na Kristotɔ hamemetsitsi kpɔnuteƒe ma da vo gã ma si ate ŋu ade mama hamea me hafi la? Vevietɔ wu la, nu kae míate ŋu asrɔ̃ tso Petro ƒe vodadaa me si akpe ɖe mía ŋu míanya ale si míawɔ nui ne hamemetsitsi aɖe gblɔ nya aɖe alo wɔ nane si te ɖe mía dzi?\n16. Aleke woɖɔ Petro ɖoe, eye biabia kawoe esia fɔ ɖe te?\n16 Xlẽ Galatiatɔwo 2:11-14. Amegbetɔvɔvɔ̃ ƒe mɔ̃ lae ɖe Petro. (Lod. 29:25) Togbɔ be Petro nya Yehowa ƒe susu le nyaa ŋu nyuie hã la, evɔ̃ na nu si Yudatɔ aʋatsotsotɔ siwo tso Yerusalem hamea me va la asusu. Apostolo Paulo, si hã nɔ kpekpea me le Yerusalem le ƒe 49 K.Ŋ. la, ka mo na Petro le Antiokia heƒo nu tsi tre ɖe eƒe alakpanuwɔwɔa ŋu. (Dɔw. 15:12; Gal. 2:13) Aleke Dukɔwo me tɔ siwo zu Kristotɔwo, siwo dzi Petro ƒe nu madzɔmadzɔ wɔwɔa te ɖo la awɔ nui? Ðe woaɖe mɔ nu si dzɔ la nazu nukikli na woa? Ðe subɔsubɔmɔnukpɔkpɔwo age le Petro si le eƒe vodadaa ta?\n17. Aleke Yehowa ƒe tsɔtsɔke ɖe vi na Petro?\n17 Edze ƒãa be, Petro megbe Paul ƒe mokanamea o, ke boŋ ebɔbɔ eɖokui woɖɔe ɖo. Ŋɔŋlɔawo megblɔ naneke si fia be mɔnukpɔkpɔwo ge le esi o. Le ɣeyiɣi aɖe megbe gɔ̃ hã la, Mawu ƒe gbɔgbɔ ʋãe wòŋlɔ agbalẽ eve siwo va nye Biblia ƒe akpa aɖe. Eɖe dzesi ŋutɔ be le agbalẽ evelia si Petro ŋlɔ me la, eyɔ Paulo be “mía nɔvi lɔlɔ̃tɔ.” (2 Pet. 3:15) Togbɔ be afɔ gbegblẽ si Petro ɖe la ate ɖe Dukɔwo me tɔ siwo nɔ hamea me dzi hã la, Yesu, si nye hamea ƒe ta la, yi edzi nɔ ezãm. (Ef. 1:22) Esia ana mɔnukpɔkpɔ hamea me tɔwo be woasrɔ̃ Yesu kple Fofoa ƒe kpɔɖeŋu ahatsɔ Petro ƒe vodadaa akee. Anɔ eme be wo dometɔ aɖeke meɖe mɔ ame madeblibo sia ƒe nuwɔna zu nukikli nɛ o.\n18. Nɔnɔme kawoe abia be míaɖee afia be Yehowa ƒe susu le dzɔdzɔenyenye ŋu le mía si?\n18 Abe ale si wònɔ le ƒe alafa gbãtɔ me ene la, hamemetsitsi deblibo aɖeke mele Kristo hamea me egbea o, “elabena mí katã míedaa vo zi geɖe.” (Yak. 3:2) Míelɔ̃na ɖe nya sia dzi bɔbɔe, gake afi si wòva sesẽna le ye nye ne nɔvi aɖe ƒe vodada gblẽ nu le míawo ŋutɔwo ŋu. Le go sia me la, ɖe míana Yehowa ƒe susu le dzɔdzɔenyenye ŋu nakplɔ mía? Le kpɔɖeŋu me, aleke nàwɔ nui ne edze le hamemetsitsi aɖe ƒe nuƒoƒo me be ele susu manyomanyowo bum ɖe ame ƒomevi aɖewo ŋu? Ne hamemetsitsi aɖe mebu nuwo ŋu nyuie o, si wɔe be wògblɔ nya aɖe si ve wò la, ɖe nàna esia nazu nukikli na wòa? Le esi nàtsɔ dzitsitsi aƒo nya ta be nɔviŋutsua megadze anye hamemetsitsi o teƒe la, ɖe nàgbɔ dzi ɖi akpɔ Yesu, si nye hamea ƒe ta la sinua? Le esi nàtsɔ susu aɖo nɔviŋutsua ƒe vodadaa ŋu teƒe la, ɖe nàna wò susu nanɔ ale si wòtsɔ ƒe geɖe subɔ Yehowa nuteƒewɔwɔtɔe boŋ ŋua? Ne nɔviŋutsu aɖe si dze agɔ le dziwò la gakpɔtɔ nye hamemetsitsi alo wogana subɔsubɔmɔnukpɔkpɔ bubuwoe la, ɖe nàkpɔ dzidzɔ kpliia? Ale si nàlɔ̃ faa atsɔ ake aɖee afia be Yehowa ƒe susu le dzɔdzɔenyenye ŋu le asiwò.—Xlẽ Mateo 6:14, 15.\n19. Nu kae wòle be míaɖo kplikpaa be míawɔ?\n19 Ame siwo lɔ̃a dzɔdzɔenyenye la le mɔ kpɔm na gbe si gbe Yehowa ava ɖe nu madzɔmadzɔ wɔwɔ siwo katã teƒe kpɔm amegbetɔwo le le Satana kple eƒe nuɖoanyi vɔ̃ɖia ta la ɖa keŋkeŋ. (Yes. 65:17) Gake hafi ɣemaɣi naɖo la, neva eme be mí katã míaɖoe kplikpaa be míaɖee afia be Yehowa ƒe susu le dzɔdzɔenyenye ŋu le mía si. Míawɔ esia ne míelɔ̃na ɖe edzi be menye nu sia nue míenya o eye míetsɔna kea ame siwo dze agɔ le mía dzi.\nƉoe Ɖe Amewo Ɖoe Ɖe Amewo Ðe Yehowa Ƒe Susu Le Dzɔdzɔenyenye Ŋu Le Asiwòa?\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 2017\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA April 2017


Nu Ka Tae Mawu Ðe Mɔ Nazitɔwo Tsrɔ̃ Yudatɔwo? | Biblia Me Biabiawo\nGBE BUBU Afrikaans Albanian Alur Amerika Tokunɔgbe Amharic Angola Tokunɔgbe Arabic Arabic (Lebanon) Armenian Assamese Azerbaijani Azerbaijani (Cyrillic) Batak (Toba) Bicol Bislama Bulgarian Catalan Cebuano Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinagbe (Yunnanese) Chinese (Sichuanese) Chitonga Chitonga (Malawi) Chitumbuka Chiyao Cibemba Croatian Czech Danish Dutch Ecuador Tokunɔgbe Efik Estonian Eŋlisi Eʋegbe Faroese Fijian Finnish Fon Frafra Franse Georgian German Germany Tokunɔgbe Greek Haitian Creole Hausa Hebrew Hiligaynon Hungarian Iban Icelandic Igbo Iloko Indonesian Isoko Italian Italy Tokunɔgbe Japan Tokunɔgbe Japanese Javanese Kabuverdianu Kachin Kannada Kekchi Khakass Kikamba Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Luganda Luo Macedonian Malagasy Malay Malayalam Maltese Mam Mapudungun Maya Mexico Tokunɔgbe Mingrelian Mizo Mongolian Moore Myanmar Nahuatl (Huasteca) Nepali Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Peru Tokunɔgbe Poland Tokunɔgbe Polish Pomeranian Portuguese Portuguese (Portugal) Quiche Quichua (Chimborazo) Quichua (Imbabura) Rarotongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Sidama Sinhala Slovak Slovenian Spain Tokunɔgbe Spanish Swahili Swahili (Congo) Swati Swedish Tagalog Tahitian Talian Tamil Tatar Telugu Tetun Dili Thai Tigrinya Tongan Totonac Tsonga Turkish Turkmen Twi Tzeltal Tzotzil Ukrainian Umbundu Urdu Uruund Venda Venezuela Tokunɔgbe Vietnamese Xhosa Yoruba Zulu\nAme geɖe siwo biaa nya sia la ŋutɔ kpe fu dziŋɔwo alo woƒe ame veviwo kpe fu le tsɔtsrɔ̃ dziŋɔ sia me eye menye biabia sia ƒe ŋuɖoɖo ko dim wole o, ke boŋ akɔfafa dimee wole. Ame aɖewo bua ale si Nazitɔwo tsrɔ̃ Yudatɔwo be enye amegbetɔwo ƒe nuwɔna dziŋɔtɔ kekeake eye esia na wòsesẽna na wo be woaxɔ Mawu dzi ase.\nSusu totro siwo nɔa amewo si ɖe Mawu Kple Yudatɔwo ƒe tsɔtsrɔ̃ sia ŋu\nAlakpanya: Mesɔ be ame nadi be yeanya nu si tae Mawu ɖe mɔ Nazitɔwo tsrɔ̃ Yudatɔwo o.\nNyateƒenya: Ame siwo si xɔse sẽŋu le bia nya Mawu ku ɖe nu si tae wòɖe mɔ ɖe nu vɔ̃ɖi wɔwɔ ŋu la ŋuti. Le kpɔɖeŋu me, nyagblɔɖila Xabakuk bia Mawu be: “Nu ka ŋuti nèna mele nu vlo wɔwɔ teƒe kpɔm, eye nèle hiãkame kpɔm kple ŋku, gbegblẽ kple ŋutasesẽ le ŋkunye me, avuwɔwɔ li, eye dzre dzɔ?” (Xabakuk 1:3) Mawu meka mo na Xabakuk o, ɖe wòna wòŋlɔ eƒe nyabiase ma ɖe Biblia me boŋ be mí katã míava xlẽ.\nAlakpanya: Mawu metsɔa ɖeke le amegbetɔwo ƒe fukpekpewo me o.\nNyateƒenya: Mawu lé fu ŋutasẽnuwɔwɔwo kple fukpekpe siwo esiawo hena vaa amewo dzi la siaa. (Lododowo 6:16-19) Le Noa ƒe ŋkekeawo me le blema la, ŋutasẽnuwɔwɔ siwo xɔ aƒe ɖe anyigba bliboa dzi la ‘ɖu dzi’ na Mawu. (1 Mose 6:5, 6) Ðikeke mele eme o be ale si Nazitɔwo tsrɔ̃ Yudatɔwo la hã ɖu dzi nɛ ŋutɔ.—Maleaxi 3:6.\nAlakpanya: Mawue na Nazitɔwo tsrɔ̃ Yudatɔwo be yeatsɔ ahe to na wo.\nNyateƒenya: Enye nyateƒe be Mawu ɖe mɔ Romatɔwo tsrɔ̃ Yerusalem le ƒe alafa gbãtɔ me ya. (Mateo 23:37–24:2) Gake tso ɣemaɣi la, Mawu megatia gbegbɔgblɔ aɖe koŋ dolawo be woawoe nye ye tɔ hewɔa nu ɖe wo ŋu etɔxɛe alo hea to na wo o. Le Mawu gbɔ la, “vovototo aɖeke mele Yudatɔ kple Helatɔ dome o.”—Romatɔwo 10:12.\nAlakpanya: Ne ɖe Mawu lɔ̃ame ŋusẽkatãtɔ aɖe li la, anye ne meɖe mɔ Nazitɔwo tsrɔ̃ Yudatɔwo o.\nNyateƒenya: Togbɔ be Mawu mehea fukpekpe vaa amewo dzi gbeɖe o hã, ɣeaɖewoɣi la, eɖea mɔ ɖe eŋu ɣeyiɣi vi aɖe.—Yakobo 1:13; 5:11.\nNu ka tae Mawu ɖe mɔ Nazitɔwo tsrɔ̃ Yudatɔwo o?\nSusu si tae Mawu ɖe mɔ amegbetɔwo katã le fu kpem ɖo la ke tae wòɖe mɔ Nazitɔwo tsrɔ̃ Yudatɔwo ɖo: be woakpɔ ŋuɖoɖo na nyui kple vɔ̃ ƒe nya si fɔ ɖe te gbe aɖe gbe ʋĩ ke la. Biblia ɖee fia kɔtɛe be Abosam ye le xexea dzi ɖum egbea, menye Mawu ye o. (Luka 4:1, 2, 6; Yohanes 12:31) Togbɔ be nyati si ƒe kadodo nàkpɔ le tanya sia te ɖe nu si tae Mawu ɖe mɔ ɖe fukpekpe ŋu me tsitotsito hã la, nyateƒenya eve aɖewo dze le Biblia me siwo akpe ɖe mía ŋu míase nu si tae Mawu ɖe mɔ Nazitɔwo tsrɔ̃ Yudatɔwo ɖo la gɔme.\nAme ka gbɔe wòtso be Nazitɔwo tsrɔ̃ Yudatɔwo? Mawu gblɔ nu si wòdi tso amegbetɔ gbãtɔ siwo nye Adam kple Xawa si la na wo, gake mezii ɖe wo dzi o. Wotiae be yewo ŋutɔwo yewoaɖo nu si nye nyui kple nu si nye vɔ̃ na yewo ɖokuiwo, eye nenema ko amegbetɔ bubuawo hã le ewɔm le ƒe gbogbo siwo kplɔe ɖo me. Woƒe nyametsotso gbegblẽ ma he nɔnɔme dziŋɔwo va ameƒomea katã dzi. (1 Mose 2:17; 3:6; Romatɔwo 5:12) Ðeko wòle abe ale si agbalẽ aɖe gblɔe ene be: “Fukpekpe siwo le xexea me ƒe akpa gãtɔ tso ale si mímewɔa tiatiawɔblɔɖe si wona mí la ŋu dɔ nyuie o gbɔ.” (Statement of Principles of Conservative Judaism) Mawu mexɔ tiatiawɔblɔɖe le mía si o, ke boŋ ɖe wòna ɣeyiɣi amegbetɔwo be woawo ŋutɔwo woakpɔ woƒe nyawo gbɔ le wo ɖokuiwo si ye Mawu manɔmee.\nMawu ate ŋu aɖɔ nu siwo Nazitɔwo gblẽ le Yudatɔwo ŋu la ɖo eye awɔe hã. Mawu do ŋugbe be yeafɔ ame miliɔn geɖe siwo ku la ɖe tsitre eye Yudatɔ siwo Nazitɔwo wu hã anɔ eme. Aɖe veve si ame siwo tsi agbe le Nazitɔwo ƒe ametsɔtsrɔ̃ ma me sena ne woɖo ŋku nu dziŋɔ siwo me woto dzi la hã ɖa. (Yesaya 65:17; Dɔwɔwɔwo 24:15) Lɔlɔ̃ si le Mawu si na amegbetɔƒomea nye kpeɖodzi be awɔ ɖe eƒe ŋugbedodo siawo dzi.—Yohanes 3:16.\nAme siwo tsi agbe le Nazitɔwo ƒe ametsɔtsrɔ̃ ma me la dometɔ geɖe te ŋu va xɔ Mawu dzi se eye woƒe dzi dze eme le agbe me esi wova se nu si tae Mawu ɖe mɔ vɔ̃ɖinyenye kpɔtɔ li kple tame si wòɖo be yeaɖɔ nu siwo vɔ̃ɖinyenye gblẽ le amewo ŋu la katã ɖo la gɔme.\nFukpekpe Biblia Me Biabiawo Ƒe Ŋuɖoɖowo Tenɔnɔ Ðe Nya Vɔ̃wo Nu Ŋutifafa Kple Dzidzɔkpɔkpɔ\nƉoe Ɖe Amewo Ɖoe Ɖe Amewo Nu Ka Tae Mawu Ðe Mɔ Nazitɔwo Tsrɔ̃ Yudatɔwo?


Fuwɔame Ewolia Si Va Egipte | Biblia Me Nusɔsrɔ̃wo Na Ðeviwo\nMose gblɔ na Farao be yemagava egbɔ azɔ o. Gake hafi wòadzo la egblɔ na Farao be: ‘Le zã titina la, ŋgɔgbevi siwo katã le Egipte, tso Farao ƒe ŋgɔgbevi dzi va se ɖe kluviwo ƒe ŋgɔgbeviwo dzi la aku.’\nYehowa gblɔ na Israel-viwo be woaɖu nuɖuɖu tɔxɛ aɖe. Egblɔ na wo be: ‘Miwu alẽ alo gbɔ̃ si xɔ ƒe ɖeka eye miatsɔ ʋua ƒe ɖe asisi ɖe miaƒe ʋɔtrutiwo ŋu. Mimè lã la, eye miatsɔ amɔwɔ maʋamaʋã bolo aɖui. Midzra ɖo, miado miaƒe afɔkpawo hena dzodzo. Mana ablɔɖe mi le zã sia me.’ Bu ale si gbegbe dzi adzɔ Israel-viwoe ŋu kpɔ!\nLe zã titina la, Yehowa ƒe dɔla yi Egiptetɔ ɖe sia ɖe ƒe aƒe me. Ŋgɔgbevi siwo katã le aƒe siwo me womesisi ʋu ɖe ʋɔtrutiawo ŋu le o la ku. Gake mawudɔlaa to aƒe siwo katã ƒe ʋɔtrutiwo ŋu wosisi ʋu ɖo la ŋu. Egiptetɔwo ƒe ƒome ɖe sia ɖe, gatɔwo kple ame dahewo siaa ƒe ŋgɔgbeviwo ku. Gake Israel-vi aɖeke ƒe vi meku o.\nFarao ŋutɔ gɔ̃ hã ƒe vi ku. Eva glo Farao azɔ. Enumake egblɔ na Mose kple Aron be: ‘Miwɔ kaba, miaʋu adzo. Miyi ɖasubɔ miaƒe Mawu la. Mikplɔ miaƒe lãwo miadzo!’\nDzinu sɔ tegblee esime Israel-viwo ʋu dzo le Egipte le woƒe ƒomewo kple woƒe towo nu. Israel ŋutsu siwo dzo la nɔ 600,000 hekpe ɖe nyɔnu kple ɖevi gbogbo aɖewo ŋu. Azɔ hã ame bubu geɖe yi kpli wo be yewo hã yewoate ŋu asubɔ Yehowa. Woɖe asi le Israel-viwo ŋu azɔ!\nEle be woaɖu nuɖuɖu tɔxɛ ma ƒe sia ƒe atsɔ aɖo ŋku ale si Yehowa ɖe woe la dzi. Woyɔnɛ be Ŋutitoto la.\n“Susu sia tae meɖe mɔ nèkpɔtɔ li ɖo: be maɖe nye ŋusẽ afia le ŋuwò, ale be woaɖe gbeƒã nye ŋkɔ le anyigba blibo la dzi.”—Romatɔwo 9:17\nNyabiasewo: Fuwɔame kae nye ewolia? Nu kae wòle be Israel-viwo nawɔ be wòakpɔ wo ta tso fuwɔame ma si me?\n2 Mose 11:1–12:42; 13:3-10\nIsrael-viwo Dzo Le Egipte\nNu ka tae Israel-viwo meto mɔ si yi Ŋugbedodonyigba dzi tẽe la o?